sagorsarker/bangla-wikipedia huggingface dataset:
৯৬৯ আন্দোলন

৯৬৯ আন্দোলন () মিয়ানমারের জাতীয়তাবাদী আন্দোলন যা বার্মায় ইসলামের বিস্তার রুখতে বৌদ্ধ সংখ্যাগরিষ্ঠের কর্তৃক সংঘটিত হয়। ৯৬৯ তিনটি অঙ্ক দ্বারা "বুদ্ধ, বৌদ্ধ অনুশীলন ও বৌদ্ধ সম্প্রদায়কে প্রতীকিভাবে" প্রকাশ করা হয়। প্রথম ৯ দ্বারা গৌতম বুদ্ধের ৯টি বিশেষ গুণ এবং ৬ দ্বারা তার বিশেষ নিরঞ্জন বোঝায়। এই নিরঞ্জন বুদ্ধের শিক্ষা অর্থেও প্রকাশ করা হয়। শেষের ৯ দ্বারা বৌদ্ধ ভিক্ষুদের সম্প্রদায় সংঘ (ধর্মীয় সম্প্রদায়) প্রকাশ করে। অতীতে বুদ্ধ, নিরঞ্জন এবং সংঘ বৌদ্ধধর্মের প্রতীক ছিল। যা বুদ্ধের তিনটি অলংকার নামেও খ্যাত। অতীতে, বুদ্ধ, সংঘ, ধর্ম, ধর্ম চক্র এবং "৯৬৯" বৌদ্ধ চিহ্ন ছিল।
এই আন্দোলন মিয়ানমার ও এর বাইরে শক্তিশালী প্রভাব রাখে। যদিও আন্তর্জাতিক প্রচারমাধ্যমে আন্দোলনটির কঠোর সমালোচিত হয়। "স্ট্রেইট টাইমস"-এর প্রতিবেদনে, আশিন ওয়েরাথু, আন্দোলনের নেতাকে, সাম্প্রতিক মুসলিম বিদ্বেষী সহিংসতার জন্য দায়ী করে।
বিভিন্ন প্রচারমাধ্যমে আন্দোলনটিকে মুসলমান বিরোধী এবং "ইসলামোফোবিয়া" বলে চিহ্নিত করে। যদিও মিয়ানমারের বৌদ্ধ সমর্থকেরা এই আন্দোলনকে ইসলামবিদ্বেষী বলতে অস্বীকার করে। আন্দোলনের নেতা ওয়েরাথু আন্দোলনটিকে "রাখাইন (বৌদ্ধ)দের বাঙালি সন্ত্রাসী কর্তৃক রক্ষার আন্দোলন" বলে বক্তব্য দেন। অপর একটি সূত্রে, দক্ষিণ এশিয়া জুড়ে মুসলমানদের মাঝে সুপরিচিত ৭৮৬ অঙ্ক তিনটির বিপরীত অঙ্ক হিসেবে ৯৬৯ অঙ্কের প্রবর্তন করা হয়েছিলো বলে দাবী করা হয়।
৯৬৯ আন্দোলনের প্রধান নেতা আশিন ওয়েরাথু। বিভিন্ন রিপোর্টে তিনি মুসলমানদের দোকান বর্জনের ঘোষণাদিয়েছিলেন। ওয়েরাথু অবশ্য ২০১২ সালের রাখাইন সাম্প্রদায়িক দাঙ্গায় উদ্দেশ্যমূলকভাবে নিজেকে জড়ানো হয়েছে বলে মিথ্যে দাবী করেন। তার মতে "৯৬৯ কোনো সহিংসতা নয়"। "এশিয়া টাইমস অনলাইনের" এক প্রতিবেদনে ওয়েরাথুকে "জটিল চরিত্রের" অধিকারী বলে উল্লেখ করা হয়। তিনি মুসলমানদের দমিয়ে রাখতে চাইলেও পুলিশের সহিংসতার বিরুদ্ধে অবস্থান নেন। 
টাইম ম্যাগাজিনের ২০১৩ সালের ২০শে জুন প্রকাশিত প্রচ্ছদ রিপোর্টে ওয়েরাথুকে "বৌদ্ধ সন্ত্রাসবাদের চেহারা" বলে অভিহিত করা হয়। ওয়েরাথু মুসলমানদের সম্পর্কে বলেন, “আপনি দয়া ও ভালোবাসায় পূর্ণ হলেও পাগল কুকুরের পাশে ঘুমাতে পারবেন না।" তিনি আরও বলেন, "আমরা দূর্বল হয়ে গেলে আমাদের দেশ মুসলমানদের অধিকারে চলে যাবে।" "কিছু মানুষ টাইম ম্যাগাজিনের এই শিরোনামকে ভুলভাবে ব্যাখ্যা করে তা বৌদ্ধ ধর্মের প্রতি অপমানসূচকভাবে দেখেন।" ডক্টর ইয়ান মিয়ো থাইন নামক একজন রাজনৈতিক বিশ্লেষক এরূপ মন্তব্য দেন। এই নিবন্ধ প্রকাশের পর ওয়েরাথু মিয়ানমারে সংঘটিত মুসলমানদের উপর হওয়া নির্যাতনের নিজের দায় অস্বীকার করেন। এর কিছুদিন পরই ২০১৩ সালের জুন মাসের টাইম ম্যাগাজিনের সংখ্যাটি মিয়ানমারে নিষিদ্ধ করা হয়েছিল। 
এই আন্দোলন একটি আইনের সূচনা করার উদ্যোগ নিচ্ছে, যার ফলে কোনো বৌদ্ধ ধর্মালম্বী নারী স্থানীয় অফিশিয়ালের অনুমতি ব্যতিরেকে বৌদ্ধ ধর্মালম্বী নয় এমন কোনো পুরুষকে বিয়ে করতে পারবেন না। ধাম্মাপিয়া, একজন জ্যেষ্ঠ ভিক্ষু এই আইনের প্রস্তাবনা তৈরি করেন। তিনি বলেন, তারা ভিন্ন ধর্মের মধ্যে শান্তি রক্ষা করা বুঝিয়েছেন এবং মুসলিম পুরুষের সাথে বৌদ্ধ নারীদেরকে বিয়ের ফলে জোরপুর্বক ইসলামে রূপান্তরিত হতে বাধ্য করার উদ্দেশ্যকে "সুরক্ষিত" করেছেন। সরকারি ধর্মীয় নিয়ন্ত্রক কর্তৃপক্ষ, যখন কল্পিত ইসলামী হুমকি থেকে বৌদ্ধ বিশ্বাসের সুরক্ষার ৯৬৯ আন্দোলনকে সমর্থন করলেও তাদের আইনি উদ্যোগ বাতিল করে দেয় এবং "৯৬৯ আন্দোলনের ভিত্তিতে কোনো আনুষ্ঠানিক সংগঠন না তৈরির নিষেধাজ্ঞা জারি করে।
মোরগফুল

মোরগফুল (বৈজ্ঞানিক নাম: Celosia argentea var. cristata) Amaranthaceae পরিবারের ক্রান্তীয় এশিয়ার জাত হলেও এটি বাংলাদেশে বেশ জনপ্রিয়। মোরগফুলকে মোরগঝুঁটি এবং লালমুর্গা নামেও ডাকা হয়। এই ফুলের মঞ্জরিটি দেখতে মোরগের মাথার ঝুঁটির মতো বলেই এর নাম হয়েছে মোরগঝুঁটি ফুল।
মোরগ ফুল সচরাচর গ্রাম-গঞ্জের আঙিনায়, বসতবাড়ির উঠোনের পাশে, রাস্তার ধারে বিভিন্ন জায়গায় ফুটে থাকে। প্রজাতি ভেদে গাছের পাতা, শাখা-প্রশাখা ও ফুলের রং ভিন্ন হয়। লাল, কমলা, হলুদ, সাদা, সোনালী ও মিশ্ররঙের মোরগফুল দেখতে পাওয়া যায়। ফুল গন্ধহীন, উজ্জ্বল রঙের মোলায়েম পালকের মতো। পরিপক্ব ফুলের মাঝে ডাঁটা বীজের মতো বীজ হয়। ফুলের গুচ্ছাকার তন্তুর মধ্যে বীজ থাকে। বীজ অত্যন্ত ক্ষুদ্র। দেখতে একেবারে লাল শাকের বীজের মত। বীজের রং কালচে বাদামি। ৪-৫ টা মোরগফুলের বীজ একত্রিত করলে একটা সরিষা দানার সমান হবে। এর পাতা বেশ লম্বা, শিরা ও মধ্য শিরা স্পষ্ট, অগ্রভাগ সূচালো। গাছ উচ্চতায় ৪-৭ ফুট পর্যন্ত উঁচু হয়। গাছের কাণ্ড হতে শাখা-প্রশাখা বের হয়। শাখা-প্রশাখা ও কাণ্ড বেশ নরম। সারা গাছে ফুল ফুটে তবে কাণ্ডের ঠিক অগ্রভাগে মোরগ ঝুটি আকৃতির বড় ফুলটি ফুটে এবং শাখা-প্রশাখার ফুলগুলি আকারে ছোট আকৃতির হয়। মোরগফুল বর্ষজীবি গুল্ম জাতীয় উদ্ভিদ। এর কাণ্ড নরম ও রসালো হয়ে থাকে। কাণ্ড ২-৩ ইঞ্চি মোটা হয় এবং এর গায়ে অসংখ্য গিঁঠ থাকে। মোরগফুলের পাতা লম্বাটে, বর্শাফলাকৃতির। পাতার রং হলদেটে সবুজ এবং মাঝখানে লালচে ছোপ থাকে। গাছের প্রতিটি গিঁঠ থেকে গুচ্ছ আকারে পাতা গজায়। প্রতিটি গুচ্ছে থাকে ৩-৪ টা পাতা। এদের একটা পাতা বেশ বড় হলেও বাকি পাতা গুলো হয় খুব ছোট। বড় পাতার দৈর্ঘ্য গড়ে ৫ ইঞ্চি ও প্রস্থ ১-১.৫ হয়ে থাকে। ছোট পাতা ১-১.৫ ইঞ্চি লম্বা হয়। এ ফুলের পাঁপড়ি ও ফল হয়না।
মোরগফুল মূলত হেমন্ত ঋতুর ফুল। মে মাসে বীজ বপন করার পর নভেম্বর-ডিসেম্বর মাসে গাছে ফুল ধরে এবং ফুল ফুটন্ত গাছ মার্চ মাস পর্যন্ত টিকে থাকে। তারপর ফুলগাছ আপনাআপনি মরে যায়। রৌদ্রোজ্জ্বল পরিবেশ, নিষ্কাশিত ও প্রায় সব ধরনের মাটিতে এ ফুলগাছ জন্মে। ইদানীং বাণিজ্যিক ভিত্তিতেও এ ফুলের চাষ করা হয়।
মোরগ ফুলের অনেক ভেষজ গুনাগুণ রয়েছে। অতিরিক্ত প্রস্রাব উপশমে এবং আমাশয় রোগের চিকিৎসায় মোরগ ফুল ব্যবহার হয়ে থাকে।
দীপা খন্দকার

দীপা খন্দকার (জন্ম ২৮ নভেম্বর) একজন বাংলাদেশী টেলিভিশন ও চলচ্চিত্র অভিনেত্রী। তিনি প্রধানত টেলিভিশন নাটকে অভিনয় করে থাকেন। তিনি বিজ্ঞাপচিত্রে মডেল এবং উল্লেখযোগ্য চলচ্চিত্রে অভিনয় করেছেন। ২০১৮ সালের ভাইজান এলো রে -এর মাধ্যমে চলচ্চিত্র অভিনয়ে আত্মপ্রকাশ করেছিলেন।
দীপা তার শৈশব নারায়ণগঞ্জে কাটিয়েছেন। তার অভিনয় জীবন শুরু করার আগে তিনি একটি ফ্লাইট পরিচর্যা পরিসেবার কাজ করতেন। তিনি কাকতাড়ুয়া নামক নাটকে টেলিভিশনে অভিনয় শুরু করেন। তিনি বেশকিছু টেলিভিশনের বিজ্ঞাপনে করেছেন।
তার জনপ্রিয় টেলি-নাটকের মধ্যে রয়েছে 'মেঘে ঢাকা মানুষ', 'এবং আমি', 'অন্ধকারের ফুল', 'ঘর সংসার', 'মহুয়া', 'স্বপ্নভোগ', 'সোসাইটি', 'সখী কুটুম' এবং আরও অনেকে। 'হাউস ওয়াইফ' শিরোনামে একটি টিভি শোতে উপস্থাপিকা হিসাবে তার ভূমিকার জন্য তিনি প্রচুর প্রশংসাও পেয়েছেন। অনুষ্ঠানটি চ্যানেল ২৪-এ প্রচারিত হয়েছিল। দীপা খন্দকার বানজাই মাল্টিমিডিয়া প্রযোজিত গোলাম মুস্তোফার পরিচালিত কানাডার ফিচার ফিল্ম "এ ফাদার্স ডায়েরি" তে উপস্থিত হয়েছিলেন, এতে একটি সহায়ক চরিত্রে তিনি মা চরিত্রে অভিনয় করেছেন। যেখানে তিনি একুশের গানে তার মিষ্টি লাইভ কণ্ঠ দিয়েছেন - "দ্য গানের টোয়েন্টিস্টেস্ট" যা প্রশংসিত হয়েছে।
দীপা খন্দকার সোয়ান ফোম, আড়ং, লিপটন তাজা চা, স্টারশিপ, কিউট পাউডার, তিব্বত এবং তিব্বত নারকেল তেল সহ সংস্থাগুলির জন্য টেলিভিশন বিজ্ঞাপন করেছেন।
২০০৬ সালে খন্দকার বিয়ে করেন অভিনেতা শাহেদ আলীকে। তাদের আদ্রিক নামে এক পুত্র এবং অরোহী নামে এক কন্যা রয়েছে।
চীনের পৌর রেল পরিবহন ব্যবস্থা

গণপ্রজাতন্ত্রী চীনের পৌর রেল পরিবহনে পাতাল রেল, লাইট রেল, ট্রাম এবং ম্যাগলেভসহ শহর ও শহরতলির দ্রুতগামী বৈদ্যুতিক যাত্রী রেল পরিবহন ব্যবস্থাগুলোর বিস্তৃত পরিসর অন্তর্ভুক্ত। কিছু ক্ষেত্রে দ্রুতগামী বাস পরিবহন ব্যবস্থাকেও অন্তর্ভুক্ত করা হয়। ২০১৬ সালের শেষ নাগাদ চীনের মূল ভূখণ্ডে ৩০টি মেট্রো ব্যবস্থা চালু ছিল এবং এর মোট দৈর্ঘ্য ছিল ৩,৫৮৬ কিলোমিটার (২,২২৮ মাইল)। আজ চীনে বিশ্বের দীর্ঘতম, দ্বিতীয় এবং চতুর্থ দীর্ঘতম মেট্রো ব্যবস্থা রয়েছে। ১৯৯৩ সালে সাংহাই মেট্রো পরিষেবা শুরু করে এবং এটি বর্তমানে পৃথিবীর দীর্ঘতম পাতাল রেল ব্যবস্থায় সম্প্রসারিত হয়েছে। বিশ্বের শীর্ষ দশটি ব্যস্ততম মেট্রো ব্যবস্থার অর্ধেক চীনে রয়েছে। ২০১৬ সালের জানুয়ারিতে জাতীয় উন্নয়ন ও সংস্কার কমিশনের মতে, ৩৯টি শহর মেট্রো ব্যবস্থা নির্মাণের অনুমোদন পেয়েছে। ২০১৬ সালের পরের তিন বছরের মধ্যে পরিবহন অবকাঠামোর উপর চীন ৪.৭ ট্রিলিয়ন ইউয়ান (৭০৬ বিলিয়ন ডলার) ব্যয় করার পরিকল্পনা করেছে। ২০১৭ সালের প্রথম দিকে চীনে গণপরিবহনের জন্য নির্মাণাধীন ছিল ৫,৬৩৬.৫ কিলোমিটার (৩,৫০২.৪ মাইল) রেলপথ।
২০ শতকের গোড়ার দিকে কয়েকটি চীনা শহরে পৌর বৈদ্যুতিক ট্রাম চালু ছিল, যা ১৯৫০-এর থেকে ১৯৭০-এর দশকে ধ্বংস হয়ে যায়। ১৯০৭ সাল থেকে ১৯৫৮ সাল পর্যন্ত নানজিংয়ের একটি পৌর রেলওয়ে ব্যবস্থা ছিল। চীনে প্রথম পাতাল রেল ১৯৬৯ সালে বেইজিংয়ে নির্মিত হয়েছিল। ১৯৮৪ সালে থিয়েনচিন মেট্রো ব্যবস্থাটি চালু হয়। হংকং তখনও ব্রিটিশ ঔপনিবেশিক শাসনের অধীনে ১৯৭৯ সালে পাতাল রেলের প্রথম বিভাগটি সম্পন্ন করেছিল। আজ, হংকংয়ের এমটিআর কর্পোরেশনে মূল ভূখণ্ডের বেশ কয়েকটি চীনা শহরের দ্রুত গণপরিবহন ব্যবস্থার বিনিয়োগ, পরামর্শ ও ব্যবস্থাপনায় রয়েছে।
১৯৮০-এর দশকের পর থেকে চীনা অর্থনীতির দ্রুত বৃদ্ধির ফলে পৌর পরিবহনের চাহিদা বেড়েছে। এটি চীন জুড়ে শহরগুলিকে পাতাল রেল ব্যবস্থা নির্মাণের জন্য খসড়া প্রস্তাবগুলোকে উৎসাহ দিতে অনুপ্রাণিত করে। সাংহাই এবং কুয়াংচৌতে ৯০-এর দশকে পাতাল রেলের প্রথম বিভাগ চালু হয়, যা চীনের অন্য শহরগুলিকে পাতাল রেল ব্যবস্থা গঠন করার জন্য আরো অনুপ্রেরণা দেয়। ১৯৯৫ সালে কেন্দ্রীয় সরকার এই উচ্চাভিলাষী পাতাল রেল পরিকল্পনাগুলোর জন্য উচ্চমূল্য এবং আর্থিক ঋণ দ্বারা উদ্বিগ্ন হয়ে বেইজিং, থিয়েনচিন, কুয়াংচৌ এবং সাংহাই ব্যতীত অন্য নতুন কোন "পৌর ভূগর্ভস্থ দ্রুত রেল পরিবহন প্রকল্পের অনুমোদনের স্থগিতাদেশের বিজ্ঞপ্তি" প্রদান করে।
ময়নামতি মেডিকেল কলেজ

ময়নামতি মেডিকেল কলেজ হলো কুমিল্লা শহরে অবস্থিত একটি বেসরকারি মেডিকেল কলেজ। কলেজটি 'ময়নামতি' নাম ধারণ করেছে কুমিল্লার ঐতিহ্যকে ধারণ করেই। মানব সেবা ও মুক্তিযুদ্ধের চেতনায় গড়ে উঠা এই কলেজটি উদ্ভোধন করেছেন গণপ্রজাতন্ত্রী বাংলাদেশ সরকারের সাবেক প্রধানমন্ত্রী শেখ হাসিনা।
<nowiki>*</nowiki>প্রতিষ্ঠাকাল: কলেজটি প্রতিষ্ঠিত হয় ২০১১ সালে।
<nowiki>*</nowiki>কার্যক্রম:কলেজটি স্বাস্থ্য শিক্ষায় ভূমিকা রাখার পাশাপাশি  প্রতিবছর তৈরি করছে শত শত চিকিৎসক যারা শহর থেকে শুরু করে গ্রামের প্রত্যন্ত অঞ্চলের মানুষের কাছে পৌঁছে দিচ্ছে স্বাস্থ্য সেবা। কুমিল্লা অঞ্চলের মানুষ ছাড়া দূর-দূরান্ত থেকেও মানুষ এখানে এসে আধুনিক ও উন্নত চিকিৎসা সেবা গ্রহণ করছে প্রতিনিয়ত। এছাড়া অনেক গরীব ও অসহায় রোগীরাও এখান থেকে স্বল্প মূল্যে, কিছু কিছু ক্ষেত্রে বিনামূল্যে চিকিৎসা সেবা গ্রহণ করছেন।
<nowiki>*</nowiki>ফলাফল: ২০১১ সালে প্রতিষ্ঠিত হওয়ার পর থেকেই কলেজটি চট্রগাম বিশ্ববিদ্যালয়ের অধীনে অনুষ্ঠিত পেশাগত পরীক্ষা গুলোতে প্লেস ও বিভিন্ন বিষয়ে অনার্স মার্ক ভালো ফলাফল অর্জন করে আসছে।
<nowiki>*</nowiki>পরিবেশ: কলেজের পরিবেশ অত্যন্ত সুন্দর ও নান্দ্যনিক। কলেজটিতে রয়েছে জাতির পিতা বঙ্গবন্ধু শেখ মুজিবুর রহমানের একটি দেয়াল ছবি। এছাড়াও আছে শহীদ মিনার, একটি সুরম্য মসজিদ ও লেক।  এছাড়া বহুতল বিশিষ্ট হাসপাতাল ভবন, একাডেমিক ভবন, ছাত্র-ছাত্রীদের জন্যে আলাদা হোষ্টেল ভবনত রয়েছেই।
<nowiki>*</nowiki>শিক্ষার পরিবেশ: কলেজের শিক্ষার পরিবেশ অত্যন্ত ভারসাম্যপূর্ণ এবং রাজনীতি মুক্ত। শিক্ষা দানের জন্যে রয়েছে দক্ষ ও অভিজ্ঞ শিক্ষক মন্ডলি। কলেজের বিশাল লাইব্রেরীতে ছাত্ররা মনরোম পরিবেশে পড়া শুনা করার সুযোগ পায়। *অন্যান্য কার্যক্রম: এখানে নিয়মিত শিক্ষা কার্যক্রমের পাশাপাশি  বিভিন্ন স্বাস্থ্য বিষয়ক সেমিনার, কালচারাল প্রোগ্রাম ও খেলাধূলার আয়োজন করা হয়ে থাকে।
ইসতানা নুরুল ইমান

ইসতানা নুরুল ইমান (জউই: ايستان نور الإيمان; বাংলা: বিশ্বাসের প্রাসাদের আল) ব্রুনাইয়ের সুলতান, হাসসান আল-বলকিয়াহের বাসস্থান এবং ব্রুনাই সরকারের প্রধান আসন সংরক্ষণস্থল ব্রুনাই নদীর বাঁকে, রাজধানী বন্দর সেরি বেগাওয়ানের কয়েক কিলোমিটার দক্ষিণ পশ্চিমে এই প্রাসাদের অবস্থান। রাজকীয় আতিথেয়তা ও রাজ্যের উতসবের কেন্দ্রবিন্দু এই প্রাসাদ মেঝের আয়তনের ভিত্তিতে এই প্রাসাদকে বিশ্বের সর্ববৃহত বসবাসযোগ্য প্রাসাদ হিসেবে গণ্য হয়।
প্রাসাদের নাম "ইসতানা নুরুল ইমান" এসেছে মালয় ভাষার "ইসতানা" ও আরবি শব্দ "নূর-ওল ইমান" শব্দ জোড়া থেকে। আরবি শব্দটির অর্থ "বিশ্বাসের আলো"। ফিলিপিনো ভিসায়োন স্থাপত্য প্রকৌশলী লেওনার্দো ভি লোকসিন এই প্রাসাদের নকশা করেন। ব্রুনাইয়ের ইসলাম ভাবমর্যাদা ও মালয় প্রভাব তাঁর নকশায় প্রাসাদের সোনালী গম্বুজে দেখতে পাওয়া যায় প্রাসাদের অভ্যন্তরীন নকশায় নিয়োজিত ছিলেন নকশাবিদ খুয়ান চ্যু। এই নকশাবিদ দুবাইয়ের বুর্জ আল আরব নকশার জন্য বিখ্যাত ১৯৮৪ সালে শেষ হওয়া এই প্রাসাদের নির্মাণে প্রায় ১.৪ বিলিয়ন মার্কিন ডলার সমপরিমান অর্থ খরচ হয়েছে।
"বিশ্বের সবচেয়ে বড় প্রাসাদ" খেতাব নির্ণয় বিতর্কিত এবং দুরূহ কেননা বিভিন্ন দেশ নিজেদের স্বীয় অনন্য মানদণ্ড ব্যবহার করে নিজেদের প্রাসাদকে সর্বোচ্চ বলে দাবী করে। বিভিন্ন মানদণ্ড ব্যবহার করে বিভিন্ন সময় ইসতানা নুরুল ইমান, বাকিংহাম প্রাসাদ, কুইরিনাল প্রাসাদ, মাদ্রিদের রাজ প্রাসাদ, নিষিদ্ধ নগরী ,কাসের্তার প্রাসাদ, প্রাগ প্রাসাদ, ল্যুভর প্রাসাদ এবং রোমানিয়ার সংসদীয় প্রাসাদ সবচেয়ে বড় প্রাসাদরূপে আত্মপ্রকাশ করেছে।
গিনেজ বুক অব রেকর্ডসের মানদণ্ডের হিসেবে, একটি প্রাসাদকে অবশ্যই রাজ পরিবারের বসবাসের জন্য ব্যবহৃত হতে হবে এবং শুধুমাত্র প্রাসাদের মেঝেকেই প্রাসাদের আয়তন হিসেবে গণ্য করা হবে। আর এই মানদণ্ড অনুযায়ী ব্রুনাইয়ের রাজপ্রাসাদ ইসতানা নুরুল ইমান বর্তমানে "সবচেয়ে বড় রাজপ্রাসাদ" হিসেবে মর্যাদাপ্রাপ্ত। একই সাথে এই প্রাসাদ একটি মাত্র পরিবার কর্তৃক নির্মিত সবচেয়ে বড় বাসস্থল মর্যাদাপ্রাপ্ত। প্রাসাদটিতে মোট ১,৭৮৮টি কক্ষ রয়েছে। এর মাঝে ভোজনসভার কক্ষটিতে একই সাথে পাঁচ হাজারেরও বেশি অতিথি আপ্যায়ন সম্ভব। প্রাসাদের মসজিদে প্রায় দেড় হাজার মানুষের প্রার্থনার ব্যবস্থা রয়েছে। ব্রুনাইয়ের সুলতানের ২০০টি পোলো পনির জন্য শীতাতপ নিয়ন্ত্রিত আস্তাবলের পাশাপাশি প্রাসাদে রয়েছে ১১০টি গাড়ির গ্যারেজ। ৫টি সুইমিং পুল সংবলিত প্রাসাদের মেঝের আয়তন দুই লক্ষ বর্গমিটার বা ২,১৫২,৭৮২ বর্গফুট।
ব্রুয়ানিয়ের সুলতান তার আনুষ্ঠানিক অতিথিদের এই প্রাসাদেই আপ্যায়ন করেন। এছাড়াও ব্রুনাই সরকার রাজ্যের কর্ম সম্পাদনে এই প্রাসাদ ব্যবহার করে। উল্লেখ্য, ইসতানা নুরুল ইমান প্রাসাদে ব্রুনাই-এর প্রধানমন্ত্রীর কর্মক্ষেত্র এবং এখান থেকে ব্রুনাই সরকার পরিচালিত হয়।
বাৎসরিক ইসলাম ধর্মের উৎসব ঈদুল ফিতর উপলক্ষ্যেই একমাত্র প্রাসাদটি জনসাধারণের জন্য উন্মুক্ত করে দেয়া হয়। অন্যথা প্রাসাদে জনসাধারনের প্রবেশাধিকার নেই। তিনদিন ঈদ উপলক্ষ্যে ১১০,০০০-এরও বেশি দর্শনার্থী এই প্রাসাদে আসে, যাদের খাবার রাজপরিবার কর্তৃক দিয়ে আপ্যায়ন করা হয়। এছাড়াও কমবয়েসী বাচ্চাদের ঈদ উপলক্ষ্যে সবুজ প্যাকেটে অর্থ দেয়া হয়। এছাড়া হিজরী রমজান মাসের শেষের দশদিন তাহাজ্জুদের নামাজ ও তারাবিহর নামাজের জন্য প্রাসাদ উন্মুক্ত থাকে।
গুজাদিয়া ইউনিয়ন

গুজাদিয়া ইউনিয়ন বাংলাদেশের কিশোরগঞ্জ জেলার একটি প্রশাসনিক অঞ্চল।
গুজাদিয়া ইউনিয়ন কিশোরগঞ্জ জেলার করিমগঞ্জ উপজেলায় অবস্থিত।
গুজাদিয়া ইউনিয়নের মোট আয়তন ২৯ বর্গকিলোমিটার বা ১৮.০২ বর্গমাইল।
অত্র ইউনিয়নের বর্তমান জনসংখ্যা ৫৬,৭৫২ জন। 
গুজাদিয়া ইউনিয়নে ০৫ টি মৌজা এবং ৩২ টি গ্রাম রয়েছে।
অত্র ইউনিয়নে রাস্তার দৈর্ঘ্য মোট ৬৮.৪৪ কিলোমিটার। 
অত্র ইউনিয়নে সাক্ষরতার হার ৩৯.৮%। এখানে উচ্চ বিদ্যালয়ের সংখ্যা ০৪টি, প্রাথমিক বিদ্যালয় ১৫টি, সিনিয়র মাদ্রাসা ০৫টি, মক্তব ৬০টি, কিন্ডারগার্টেন ০৪টি এবং ০৪টি লাইব্রেরিও রয়েছে। 
অত্র ইউনিয়নে ৫০ টি মসজিদ এবং ০৮ টি ঈদগাহ রয়েছে।
গুজাদিয়া ইউনিয়নে হাট-বাজারের সংখ্যা ৬টি
ইউনিয়নের বর্তমান চেয়ারম্যান সৈয়দ মাসুদ
মাই টকিং টম

মাই টকিং টম" হলো নভেম্বর ২০১৩ এ স্লোভেনিয় স্টুডিও "আউটফিট ৭" দ্বারা নির্মিত একটি ভার্চুয়াল  পোষা প্রাণীর অ্যাপ। সামগ্রিকভাবে এটা "পু" এর অনুরূপ এবং "টকিং টম অ্যান্ড ফ্রেন্ডস" সিরিজের চৌদ্দতম মোবাইল অ্যাপ৷ "মাই টকিং এঞ্জেলা নামের একটি সাদৃশ্যপূ্র্ণ অ্যাপ ৩ ডিসেম্বর ২০১৪ সালে মুক্তি পায়। " মাই টকিং হ্যাঙ্ক" নামে আরো একটি অনুরূপ অ্যাপ ১২ জানুয়ারি, ২০১৭ এ মুক্তি পায়। সর্বশেষে, "মাই টকিং টম ২" ২৯ সেপ্টেম্বর, ২০১৮ সালে মুক্তি পায়।
এই গেমটির লক্ষ্য হল "টম" নামের(যার পুনঃনামকরণ খেলোয়াড়ের দ্বারা ঐচ্ছিকভাবে করা যেতে পারে) একটি নরত্বারোপমূলক একটি পোষা বিড়ালের যত্ন নেয়া। খেলোয়াড়কে টমকে বিভিন্ন আলাপচারিতা যেমন- তাকে খাওয়ানো, তাকে বাথরুমে নেয়া, ছোট ছোট গেম খেলা, ক্লান্ত হলে তাকে বিছানায়  নেয়ার মাধ্যমে বাচ্চা বিড়াল থেকে পূর্ণবয়স্ক বিড়াল হতে সাহায্য করতে এবং যত্ন নিতে আহ্বান জানানো হয়। টম ডিভাইসের মাইক্রোফোনে দেয়া ২৫ সেকেন্ড পর্যন্ত সংশ্লেশিত ধ্বনি ব্যবহার করে ঐ ধ্বনির পুণরাবৃত্তি করতে পারে।ফেসবুকে লগ ইন এর মাধ্যমে বন্ধুদের টম দেখা এবং বিশ্বকে ঘিরে ভ্রমণের একটি উপায় রয়েছে। টমকে দেখাশোনা ও সাজানোর জন্য গেমের ভিতরের আয় ব্যবহার করে বিভিন্ন ধরনের পোশাক, দেহচর্ম এবং জিনিসপত্র কেনাকাটা করা যায়।
টকিং টম সবচেয়ে জনপ্রিয় ভিডিও গেমগুলোর মধ্যে একটি এবং প্রায়ই একটি মার্কেটিং পণ্য ছিল।(মাঝেমধ্যে এর নির্মাতা আউটফিট ৭ এর কর্মকর্তাদের অনুমতি ছাড়াই)। এই চরিত্রটিকে "বিশ্বের সবচেয়ে জনপ্রিয় বেড়াল" নামেও অভিহিত করা হয়।
শ্রীলঙ্কার রূপরেখা

নিম্নলিখিত রূপরেখা শ্রীলঙ্কার সংক্ষিপ্ত ও প্রাসঙ্গিক নির্দেশিকা হিসেবে সরবরাহ করা হয়েছে:
শ্রীলঙ্কা – দক্ষিণ এশিয়ায় অবস্থিত ভারতীয় উপমহাদেশের দক্ষিণ-পূর্ব উপকূলে, ভারত মহাসাগরের উত্তরপ্রান্তের একটি দ্বীপ দেশ। ১৯৭২ সাল পর্যন্ত দেশটি 'সিলন' (/sɨˈlɒnˌ seɪ-ˌ siː-/) নামে পরিচিত ছিল, পরে এর নাম পরিবর্তন করে “শ্রীলঙ্কা” রাখা হয়। শ্রীলঙ্কার উত্তর-পশ্চিমে ভারতের সাথে এবং দক্ষিণ-পশ্চিমে মালদ্বীপের সাথে সমুদ্র সীমানা রয়েছে। শ্রীলঙ্কার ৩,০০০ বছরেরও বেশি সময় ধরে নথিভুক্ত ইতিহাস রয়েছে, কিন্তু দেশটির প্রাক-ঐতিহাসিক মানব বসতি অন্তত ১২৫,০০০ বছর ধরে বিদ্যমান ছিল বলে ধারণা করা হয়, যা একটি অনন্য বিষয়। দ্বিতীয় বিশ্বযুদ্ধের সময় প্রাচীন সিল্ক রোড থেকে এটির ভৌগোলিক অবস্থান এবং গভীর সমুদ্র বন্দরগুলোর জন্য শ্রীলঙ্কা কৌশলগত গুরুত্ব বহন করেছিল। শ্রীলঙ্কা একটি প্রজাতন্ত্র এবং রাষ্ট্রপতি দ্বারা শাসিত একক রাষ্ট্র। দেশটির রাজধানী শ্রী জয়াবর্ধেনেপুরা কোট্টে, যা বৃহত্তম শহর কলম্বোর একটি শহরতলি। এটি চা, কফি, রত্নপাথর, নারকেল, রাবার এবং স্থানীয় দারুচিনির জন্য পৃথিবীর বিখ্যাত স্থান। এদেশের প্রায় সব খাবারে নারকেলের কোন না কোন উপাদান পাওয়া যায়। দ্বীপটি ক্রান্তীয় বন এবং জীববৈচিত্র্যের এক অপূর্ব প্রাকৃতিক দৃশ্যের লীলাভূমি। বৌদ্ধ ধর্মাবলম্বীদের তীর্থস্থান হিসেবে শ্রীলঙ্কার নাম পৃথিবী জুড়ে খ্যাত। এই দেশের সংখ্যাগরিষ্ঠ সম্প্রদায় হল ”সিংহলী”। ”তামিল” সম্প্রদায় দেশের সর্ববৃহৎ সংখ্যালঘু সম্প্রদায় হিসেবে বিবেচিত। অন্যান্য উল্লেখযোগ্য সম্প্রদায় হল মূর, বার্ঘের, কাফির, মালয়।
শ্রীলঙ্কা ব্রিটিশ ঔপনিবেশিক শাসনের শুরু থেকে ‘সিলন’ হিসেবে পরিচিত ছিল। রাজনৈতিক স্বাধীনতা অর্জনের জন্য বিংশ শতকের প্রথম দিকে এই দেশে জাতীয়তাবাদী রাজনৈতিক আন্দোলন গড়ে উঠেছিল যা ১৯৪৮ সালে গৃহীত হয়। বর্তমান নামটি ১৯৭২ সালে গ্রহণ করা হয়েছিল। শ্রীলঙ্কার সাম্প্রতিক ইতিহাস ৩০ বছরের গৃহযুদ্ধের দ্বারা ক্ষতিগ্রস্ত হয়েছে, যা ২০০৯ সালে শ্রীলঙ্কার সশস্ত্র বাহিনী কর্তৃক লিবারেশন টাইগার্স অব তামিল ইলম-কে (এলটিটিই) পরাজিত করার মধ্য দিয়ে নিষ্পত্তি হয়েছিল।
সিরিমাভো বন্দরনায়েকে, পৃথিবীর প্রথম মহিলা প্রধানমন্ত্রী, ১৯৬০ সালের ২১শে জুলাই তারিখে শ্রীলঙ্কার প্রধানমন্ত্রী হিসেবে শপথ নেন। তার প্রধানমন্ত্রীত্বের সময় ১৯৭২ সালে দেশের নাম সিলন থেকে শ্রীলঙ্কা করা হয়েছিল।
শ্রীলঙ্কার বাস্তুসংস্থানসমূহের তালিকা
শ্রীলঙ্কার জনসংখ্যার উপাত্ত
শ্রীলঙ্কার সরকার
শ্রীলঙ্কা আদালত ব্যবস্থা:
গণতান্ত্রিক সমাজতান্ত্রিক প্রজাতন্ত্র শ্রীলঙ্কা নিম্নেবর্ণিত সংস্থার সদস্য:
শ্রীলঙ্কায় স্থানীয় সরকার
শ্রীলঙ্কার শিক্ষাব্যবস্থা
শ্রীলঙ্কার স্বাস্থ্যব্যবস্থা
জাফরাবাদ ইউনিয়ন

জাফরাবাদ ইউনিয়ন বাংলাদেশের কিশোরগঞ্জ জেলার একটি প্রশাসনিক অঞ্চল।
এটি কিশোরগঞ্জ জেলার করিমগঞ্জ জেলায় অবস্থিত।
জাফরাবাদ ইউনিয়নের মোট আয়তন ৬.০২১ বর্গকিলোমিটার। 
২০১১ সালের আদমশুমারী অনুযায়ী এই ইউনিয়নের বর্তমান জনসংখ্যা ২৩,২০৭ জন।
জাফরাবাদ ইউনিয়ন ১২ টি মৌজা এবং ১২ টি গ্রামে বিভক্ত। 
এই ইউনিয়নে সাক্ষরতার হার ৫৪.২৪%
এখানে একটি পলিটেকনিক ইনস্টিটিউট,একটি মেডিকেল কলেজ ও হাসপাতাল, একটি মহাবিদ্যালয়, একটি উচ্চ বিদ্যালয়, পাঁচটি প্রাথমিক বিদ্যালয়, চারটি মাদ্রাসা রয়েছে।
অত্র ইউনিয়নে হাট-বাজারের সংখ্যা ১ টি।
ইউনিয়নের বর্তমান চেয়ারম্যান জনাব আবু সাদাৎ মুহাম্মদ সায়েম
এখানে মসজিদের সংখ্যা ২১ টি এবং ঈদগাহ ১ টি।
স্ট্যান লি

স্ট্যান লি (; জন্ম: স্ট্যানলি মার্টিন লিবার; ২৮ ডিসেম্বর ১৯২২ - ১২ নভেম্বর ২০১৮) ছিলেন একজন মার্কিন কমিক বই লেখক, সম্পাদক, প্রযোজক ও প্রকাশক। তিনি মার্ভেল কমিকসের প্রধান সম্পাদক, এবং পরবর্তীকালে এর প্রকাশক ও চেয়ারম্যান। তিনি মার্ভেল কমিকসকে ক্ষুদ্র প্রকাশনা বিভাগ থেকে বৃহৎ বহুজাগতিক করপোরেশনে রূপ দিয়েছেন।
জ্যাক কার্বি ও স্টিভ ডিটকোর সাথে যৌথভাবে তিনি অসংখ্য কাল্পনিক চরিত্র রূপায়িত করেছেন; তন্মধ্যে রয়েছে স্পাইডার-ম্যান, হাল্ক, ডক্টর স্ট্রেঞ্জ, ফ্যান্ট্যাস্টিক ফোর, ডেয়ারডেভিল, ব্ল্যাক প্যান্থার, এক্স-মেন; এবং তার ভাই ল্যারি লিবারের সাথে যৌথভাবে অ্যান্ট-ম্যান, আয়রন ম্যান এবং থর চরিত্রের সৃষ্টি করেছেন। এই কাজ করতে গিয়ে তিনি ১৯৬০ এর দশকে জটিলতর কৌশল অবলম্বন করার অগ্রদূত ছিলেন এবং ১৯৭০-এর দশকে কমিকস কোড কর্তৃপক্ষের বাধাকে অতিক্রম করে কমিকসের রীতিনীতিকে হালনাগাদ করেছেন।
১৯৯৪ সালে কমিক বই শিল্পের উইল এইসনার অ্যাওয়ার্ড হল অব ফেমে এবং ১৯৯৫ সালে জ্যাক কার্বি হল অব ফেমে তার নাম অন্তর্ভুক্ত করা হয়। ২০০৮ সালে তিনি ন্যাশনাল মেডেল অব আর্টস লাভ করেন।
স্ট্যানলি মার্টিন লিবার ১৯২২ সালের ২৮শে ডিসেম্বর নিউ ইয়র্ক সিটির ম্যানহাটনের ওয়েস্ট এন্ড অ্যাভিনিউয়ে জন্মগ্রহণ করেন। তার পিতা জ্যাক লিবার (১৮৯৩-১৯৬৫) এবং মাতা সেলিয়া সলোমন (১৮৯৮-১৯৪৭)। তার পিতামাতা দুজনেই ছিলেন রোমানীয় ইহুদি অভিবাসী। তার পিতা পোশাক কর্তনকারী হিসেবে প্রশিক্ষণ গ্রহণ করেন এবং মহামন্দা পরবর্তী সময়ে তিনি বিভিন্ন জায়গায় বিক্ষিপ্তভাবে কাজ করতেন। পরিবারটি পরবর্তী সময়ে ম্যানহাটনের ওয়াশিংটন হাইটসের ফোর্ট ওয়াশিংটন অ্যাভিনিউয়ে বসবাস শুরু করেন। লি'র ল্যারি লিবার নামে এক ছোট ভাই ছিল। লেখক, সম্পাদক, প্রকাশক, হলিউড এক্সিকিউটিভ, প্রচারক, মার্ভেল এর নির্মিত প্রায় সকল চলচ্চিত্রে অতিথি শিল্পীর ভূমিকায় অভিনয়, সব মিলে স্ট্যান লী শুধু পর্দার আড়ালের কৃতিত্বের চেয়েও অনেক বেশি কিছুর দাবিদার। তিনি ছিলেন মার্ভেল এর প্রাণ।
টাইমস নাউ

টাইমস নাউ ভারতীয় ২৪ ঘণ্টা ইংরেজি খবর সম্প্রচারকারী টেলিভিশন চ্যানেল। এটির মালিক দ্য টাইমস গ্রুপ এবং এটি দ্য টাইমস গ্রুপ কর্তৃক পরিচালিত হয়ে থাকে। চ্যানেলটি ২৩ শে জানুয়ারি ২০০৬ সালে তার যাত্রা শুর করে। এটি ভারতের একটি পে টেলিভিশন চ্যানেল। রাহুল শিবশংকর চ্যানেলটির এডিটর-ইন-চিফ 
দ্য টাইমস গ্রুপের "টাইমস নাউ" সহ তাদের অন্যান্য চ্যানেলগুলি "মিডিয়া নেটওয়ার্ক এন্ড ডিস্ট্রিবিউশন ইন্ডিয়া লিমিটেড (MNDIL) কর্তৃক পরিবেশিত হয়ে থাকে।
উরুমচি

উরুমছি (, ; ; ; ), সংক্ষিপ্তভাবে উশি () এবং অতীতে থিহউয়া () নামে পরিচিত এই শহরটি গণপ্রজাতন্ত্রী চীনের উত্তর-পশ্চিমের শিণচিয়াং উইগুর স্বায়ত্বশাসিত অঞ্চলের রাজধানী। উরুমচি চীনের থাং সাম্রাজ্যের সময় রেশম পথের একটি প্রধান কেন্দ্র ছিল এবং ১৯ শতকে ছিং রাজবংশের সময় এটি একটি নেতৃস্থানীয় সাংস্কৃতিক ও বাণিজ্যিক কেন্দ্র হিসেবে পরিচিত ছিল।
২০১৫ সালে আনুমানিক ৩.৫ মিলিয়ন জনসংখ্যার সাথে উরুমচি চীনের পশ্চিমাঞ্চলের পাশাপাশি মধ্য এশিয়ায় জনসংখ্যার দিক থেকে বৃহত্তম শহর। গিনিস বুক অফ রেকর্ডস অনুসারে উরুমচি বিশ্বের মধ্যে সমুদ্রের থেকে সবচেয়ে দূরবর্তী শহর হিসেবে জায়গা অর্জন করেছেন। ১৯৯০-এর দশকের পর থেকে উরুমচি শহরে একটি বিশাল অর্থনৈতিক উন্নয়ন ঘটে এবং শহরটি বর্তমানে আঞ্চলিক পরিবহন কেন্দ্র, একটি সাংস্কৃতিক কেন্দ্র, রাজনৈতিক ও বাণিজ্যিক কেন্দ্র হিসেবে কাজ করে।
প্রাচীন জুশি জনগণকে এই জমির প্রথম অধিবাসীদের বলা হয়, যারা থিয়ানশান পর্বতমালার উত্তর ঢালে যাযাবর হিসেবে জীবিকা নির্বাহ করে। যদিও উরুমছি রেশম পথের উত্তর অংশের কাছাকাছি অবস্থিত। বর্তমান শহরটি তুলনামূলকভাবে একটি নতুন শহর। তচুনকার খানাথের সময় পর্যন্ত শহরটিকে উরুমছি নামে ডাকা হয় নি। লুনথাই নামক একটি পুরনো বসতি আজকের উরুমছি থেকে প্রায় ১০ কিলোমিটার (৬ মাইল) দক্ষিণ দিকে অবস্থিত।
উরুমছি শিনচিয়াং প্রদেশের মধ্যে একটি প্রধান শিল্প কেন্দ্র। উরুমছি, কারমায় এবং কোরলা একসঙ্গে শিনচিয়াংয়ের মোট শিল্প উৎপাদনের ৬৪.৫ শতাংশ প্রদান করে। এছাড়াও উরুমছি এই অঞ্চলের বৃহত্তম ভোক্তা কেন্দ্র, ২০০৮ সালে ৪১.৯ বিলিয়ন অর্থমূলের খুচরো ভোক্তা পণ্যের বিক্রয়ের রেকর্ড, যা ২০০৭ সাল থেকে ২৬ শতাংশ বৃদ্ধি। ২০০৯ সালে শহরটির জনগণের মাথাপিছু জিডিপি ৬২২২ মার্কিন ডলারে পৌঁছেছে। পরিসংখ্যান অনুযায়ী উরুমজি ২০০৮ সালে চীনের পশ্চিমাঞ্চলের শহরগুলির মধ্যে শহুরে অধিবাসীদের জন্য নিষ্পত্তিযোগ্য আয়ের হিসেবে ৭ম স্থান পেয়েছে। উরুমছি কেন্দ্রীয় সরকারের পশ্চিম চীন উন্নয়ন প্রকল্পের কেন্দ্রীয় উন্নয়নের লক্ষ্যমাত্রা অর্জন করেছে
উরুমছি বৈদেশিক অর্থনৈতিক সম্পর্ক এবং বাণিজ্য মেলা (চীনা: 乌洽会) ১৯৯১ সাল থেকে প্রতিবছর অনুষ্ঠিত হয় এবং এটি ২০০১ সালে প্রথম চীন-ইউরেশিয়া এক্সপোতে উন্নিত করা হয়েছে। এর উদ্দেশ্য দেশীয় এবং বিদেশী বাজারে প্রচার করা। ১৭তম মেলাটি বাণিজ্য মন্ত্রণালয় এবং আন্তর্জাতিক বাণিজ্য প্রচারের জন্য চীনের কাউন্সিলের অংশগ্রহণকারীদের আকর্ষণ করেছে।
তুংকুয়ান

তুংকুয়ান দক্ষিণ চীনের কেন্দ্রীয় কুয়াংতুং প্রদেশে একটি প্রিফেকচার-স্তরীয় শহর। এটি পার্ল নদী ব-দ্বীপের একটি গুরুত্বপূর্ণ শিল্প শহর। তুংকুয়ান শহরের উত্তরে রয়েছে প্রদেশের রাজধানী কুয়াংচৌ, উত্তরপূর্বে হুইচৌ দক্ষিণে শেনচেন এবং পশ্চিমে পার্ল নদী। এটি ২০১০ সালের আদমশুমারিতে ৪৪.৭৮ মিলিয়ন অধিবাসীর সাথে "পার্ল রিভার ডেল্টা মেগাসাসিটি"র অংশ। মেগাসিটিটি ১৭,৫৭৩ বর্গ কিলোমিটার (৬,৭৮৫ বর্গ মাইল) এলাকা জুড়ে নয়টি পৌরসভা (মাকাও সহ) জুড়ে ছড়িয়ে রয়েছে। তুংকুয়ানের শহর প্রশাসন সরাসরি বিদেশী বিনিয়োগের জন্য বিশেষ করে প্রগতিশীল বলে মনে করা হয়। তুংকুয়ান শহরটি ৬৫.৫৪ বিলিয়ন মার্কিন ডলারের রপ্তানি বাণিজ্যে সাথে চীনের শহরগুলোর মধ্যে শেনচেন, সাংহাই এবং সুচৌ পরেই অবস্থান করছে। এই শহরেই রয়েছে বিশ্বের বৃহত্তম শপিংমল, যা সাউথ চায়না মল নামে পরিচিত। যদিও শহরটি ভৌগোলিকভাবে ও সাংস্কৃতিকভাবে ক্যান্টোনিজ এবং সেইসাথে ফেংক্কাং এবং ছিংশি প্রেফেকচারগুলো সাংস্কৃতিকভাবে হাক্কা। যদিও আধুনিক দিনের জনসংখ্যার অধিকাংশই চীনের অন্যান্য অংশ থেকে অর্থনৈতিক অভিবাসী হিসাবে শহরটিতে আসার কারণে তারা ম্যান্ডারিন ভাষায় কথা বলে।
৫,০০০ বছর পূর্ব হতে এই অঞ্চলে মানুষের বসবাস শুরু হয়, তবে শহর হিসেবে "তুংকুয়ান"-এর উত্থান একটি সাম্প্রতিক ঘটনা।
১৮৩২ সালে প্রথম আফিম যুদ্ধের শুরুতে হুমেনে বিপুল পরিমাণে আটক হওয়া আফিম ধ্বংস হয়ে যায়, যা বর্তমানে তুংকুয়ানের একটি শহর। এই অঞ্চলে প্রথম আফিম যুদ্ধের বেশ কয়েকটি সংঘর্ষ সংঘটিত হয়েছিল।
দ্বিতীয় বিশ্বযুদ্ধের সময়ে শহরটি জাপানের দখলদারদের বিরুদ্ধে গেরিলা প্রতিরোধের ভিত্তি হিসেবে কাজ করেছিল।
হুইয়াং প্রিফেকচারের একটি জেলা হওয়ার পূর্বে, তুংকুয়ানের অর্থনীতি হুইঝোয়ের প্রিফেকচারাল মূলধনকে ছাপিয়ে ফেলেছিল। এটি ১৯৮৫ সালে শহরের মর্যাদা অর্জন করেছিল এবং তিন বছর পরে প্রিফেকচার শহরের স্থিতিটিতে উন্নীত হয়েছিল। এই সময়ের মধ্যে শহরটি ১৮% পর্যন্ত গড় বার্ষিক বৃদ্ধির সাথে একটি কৃষি শহরে থেকে তার লক্ষ্য পরিবর্তন করে একটি উৎপাদন কেন্দ্রিক শহরে পরিণত হয়।
ফোর্বসের তৈরি চীনের মূল ভূখণ্ডের সবচেয়ে উদ্ভাবনী শহরগুলোর তালিকায় ১৩তম স্থানটি পাশাপাশি বিশ্বের সবচেয়ে গতিশীল শহরগুলোর বৈদেশিক নীতির তালিকায় ১৮তম অবস্থানে রয়েছে তুংকুয়ান শহরটি।
ভৌগোলিকভাবে ১১৫.৯৮ কিলোমিটার (৭২.০৭ মাইল) উপকূলরেখার সঙ্গে শহরটির পূর্ব দিকের বেশিরভাগই পাহাড়ী এলাকা এবং পশ্চিমে সমতল ভূমি। তুংকুয়ান শহরের কেন্দ্রীয় এলাকা কুয়াংচৌয়ের ৫০ কিলোমিটার (৩১ মাইল) উত্তর, শেনচেনের ৯০ কিলোমিটার (৫৬ মাইল) দক্ষিণে, জলপথে হংকং থেকে ৪৭ নটিক্যাল মাইল (৮৭ কিমি) এবং ম্যাকাও থেকে ৪৮ নটিক্যাল মাইল (৮২ কিমি) দূরে অবস্থিত। এটি কুয়াংচৌ-শেনচেন অর্থনৈতিক করিডোরের মাঝখানে অবস্থিত, যা স্থল ও সমুদ্র পরিবহন উভয়ের জন্য একটি কেন্দ্র।
তুংকুয়ানের মোট এলাকা ২৭% জল, ২৫% বনভূমি এবং ১৩% আবাদযোগ্য জমি, যেখানে ৩৫% জমি সম্পূর্ণরূপে বিকশিত হয়েছে।
নেনেৎস ভাষাসমূহ

নেনেৎস (অতীতে ইউরাক) হচ্ছে উত্তর রাশিয়ায় নেনেৎস জাতি দ্বারা ব্যবহৃত দুটি সম্পর্কিত ভাষা।
যদিও এই ভাষাগুলিকে প্রায়শই একই ভাষার দুটি উপভাষা হিসাবে গণ্য করা হয়, এই ভাষা দুটির পারস্পরিক বোধগম্যতা কম।
ভাষা দুটি হলো তুন্দ্রা নেনেৎস এবং আরণ্যক নেনেৎস।
এর মধ্যে বৃহত্তর ভাষাটি হলো তুন্দ্রা নেনেৎস, যেটির বক্তার সংখ্যা ৩০,০০০ থেকে ৪০,০০০ এবং এর ভৌগলীক বিস্তৃতি হলো কানিন উপদ্বীপ থেকে ইয়েনিসেই নদী অবধি। অন্য ভাষাটি হলো আরণ্যক নেনেৎস যেটি আগান, পুর, লিয়ামিন এবং নাদিম নদীগুলির আশেপাশের অঞ্চলে বসবাসকারী প্রায় ১,০০০ থেকে ১,৫০০০ জন ব্যবহার করেন।
তুন্দ্রা নেনেৎসেরর ১৬টি ক্রিয়ার ভাব, যার অধিকাংশর মাধ্যমে হয় অবশ্যম্ভাবিতার বিভিন্ন মাত্রা প্রতিফলিত হয়,
যেগুলি বাংলায় নির্দেশমূলক বিবৃত বোঝায়, অথবা অনুজ্ঞাসূচকের বিভিন্ন দৃঢ়তার মাত্রা বোঝায়।
নেনেৎস ভাষার একটি অতিরিক্ত বৈশিষ্ট্য হলো প্রায় সমস্ত ব্যঞ্জনধ্বনির নিয়মানুগভাবে তালব্যীভবনের প্রবর্তন।
প্রত্ন-সামোয়েদীয় ভাষায় বিভিন্ন স্বরগুণের মধ্যে বৈপরীত্য থেকে এটি উৎপন্ন।
এছাড়াও *k এবং *ŋ কন্ঠ্য ধ্বনিগুলি তালব্যীভবনের হয়ে যথাক্রমে *sʲ এবং *nʲ হয়েছে।
তুন্দ্রা অঞ্চলে কথিত অন্যান্য সামোয়েদীয় ভাষা, যেমন এনেৎস , ঙানাসান এবং ইউরাৎস ভাষাগুলিতেও একই রকম পরিবর্তন ঘটেছে।
২০১৮-১৯ ভারত ক্রিকেট দলের নিউজিল্যান্ড সফর

ভারত ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা জানুয়ারি থেকে ফেব্রুয়ারি ২০১৯-এ অনুষ্ঠিত হয়।
২০১৮–১৯ ইংল্যান্ড ক্রিকেট দলের ওয়েস্ট ইন্ডিজ সফর

ইংল্যান্ড ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জানুয়ারী থেকে মার্চ ২০১৯-এ অনুষ্ঠিত হয়।
চিল্কা হ্রদ

চিল্কা হ্রদ () একটি ঈষৎলোনা জলের উপহ্রদ, যা ভারতের পূর্ব উপকূলের ওড়িশার পুরী, খুরদা ও গঞ্জাম জেলায় বিস্তৃত। চিল্কা হ্রদ সর্বাধিক ১১৬৫ বর্গকিমি এলাকা জুড়ে বিস্তৃত। এটি ভারতের তথা এশিয়ার বৃহত্তম উপকূলীয় লেগুন (উপহ্রদ)  এবং নিউ ক্যালিডোনিয়ান লেগুনের পরে বিশ্বের দ্বিতীয় বৃহত্তম উপকূলীয় লেগুন। ১৯৮১ সালে চিল্কা হ্রদ ভারতের প্রথম জলাভূমি হিসেবে রামসার সাইটের মর্যাদা লাভ করে।
চিল্কা হ্রদের দৈর্ঘ্য ৬৪.৩ কিমি বা ৪০ মাইল। এর আয়তন শুষ্ক ঋতুতে ৯০০ বর্গকিমি এবং আর্দ্র ঋতুতে ১১৬৫ বর্গকিমি। ভার্গবী, দয়া সহ অনেকগুলি ছোট বড় নদী চিল্কা হ্রদে পতিত হয়েছে। চিল্কা হ্রদে ভারতীয় উপমহাদেশের সবচেয়ে বড় পরিযায়ী পাখিদের সমাবেশ ঘটে। হ্রদটির চারদিকে আছে অনেক ছোট বড় গ্রাম ও শহর। মাছ আহরণের জন্য এই হ্রদকে ঘিরে ১৫০,০০০ জেলে থাকে এবং ১৩২টি গ্রাম আছে।
একটি সমীক্ষা দেখানো হয়েছে, এই হ্রদে ৪৫ শতাংশ জলজ পাখি,৩২ শতাংশ আন্সেরিফর্মিস বর্গের পাখি এবং ২৩ শতাংশ পানিকাটা পাখি। এর উপহ্রদে ১৪ প্রজাতির শিকারী পাখি আছে। প্রায় ১৫২ প্রজাতির বিরল এবং বিপন্ন ইরাবতী ডলফিন এই হ্রদে বাস করে খবর পাওয়া গেছে।
হোসনে আরা পুতুল

হোসেন আরা পুতুল একজন বাংলাদেশী অভিনেত্রী এবং মডেল। ১৯৯৪ সালে হুমায়ূন আহমেদের "আগুনের পরশমণি" চলচ্চিত্রে অভিনয় করে জাতীয় চলচ্চিত্র পুরস্কারের বিশেষ শাখায় শ্রেষ্ঠ শিশু শিল্পী বিভাগে অর্জন করেন।
২০০৪ সালে তিনি শ্যামল ছায়া চলচ্চিত্রে অভিনয় করেন, যা "বিদেশী ভাষা চলচ্চিত্র" বিভাগে ৭৮ তম একাডেমি পুরস্কারের জন্য বাংলাদেশের পক্ষে জমা দেওয়া হয়। ২০১৪ সালে শুরু হওয়া তিনি জোনাকির আলো ছবিতেও তিনি অভিনয় করেন, যা "বিদেশী ভাষা চলচ্চিত্র" বিভাগে ৭৮ তম একাডেমি পুরস্কারের জন্য বাংলাদেশর পক্ষে জমা দেওয়া হয় কিন্তু মনোনীত হয়নি।
তিনি সালাহউদ্দিন লাভলু পরিচালিত নাটক " ভবের হাট " নাটকে "খুশবু "চরিত্রে অভিনয় করে প্রচুর জনপ্রিয়তা পান।
ফারুক আহমেদ (নাট্যাভিনেতা) এর পরিচালিত প্রথম নাটক ডিগবাজিতেও অভিনয় করেন।
হুমায়ুন আহমেদ এর ' অপরাহ্ন " নাটকেও অভিনয় করেন।
তিনি ব্যবসায়ী মতিনকে বিয়ে করেন। তাদের এক ছেলে ও এক মেয়ে রয়েছে।
ফাহমিদা খাতুন (অর্থনীতিবিদ)

ফাহমিদা খাতুন একজন বাংলাদেশী অর্থনীতিবিদ। তিনি সেন্টার ফর পলিসি ডায়ালগ (সিপিডি) -এর বর্তমান নির্বাহী পরিচালক। তিনি ২০০৮-১১ সালে বাংলাদেশে দ্বিতীয় বৃহত্তম বাণিজ্যিক ব্যাংক জনতা ব্যাংকের পরিচালক ছিলেন।
ফাহমিদা খাতুন ইউনিভার্সিটি কলেজ লন্ডন থেকে অর্থনীতিতে মাস্টার ও পিএইচডি সম্পন্ন করেন।
বাংলাদেশ ইনস্টিটিউট অব ডেভলপমেন্ট স্টাডিজের গবেষক হিসেবে কাজ করেন, জাতিসংঘ উন্নয়ন কর্মসূচির পরিবেশ বিশেষজ্ঞ (ইউএনডিপি) এবং বাংলাদেশের ইউএসএআইডি মিশনের অর্থনীতিবিদ। তিনি বাংলাদেশ ও ইংল্যান্ডের বিশ্ববিদ্যালয়ের অনুষদের সদস্য ছিলেন।
২০০৭ সালে খাতুন রবীন্দ্র সংগীত গান সহ, যখন প্রথম ধরেছি কলি নামে একটি সংগীত অ্যালবাম প্রকাশ করেছিলেন।
ডেভিড হিউজ

ডেভিড পল হিউজ (; জন্ম: ১৩ মে, ১৯৪৭) ল্যাঙ্কাশায়ারের নিউটন লে উইলোজ এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ১৯৬৭ থেকে ১৯৯১ সময়কালে ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন।
দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংয়ে পারদর্শিতা দেখিয়েছেন ডেভিড হিউজ।
ল্যাঙ্কাশায়ারের নিউটন লে উইলোজ এলাকায় ডেভিড হিউজের জন্ম। ১৯৬৭ সালে প্রথম-শ্রেণীর ক্রিকেটে অভিষেক ঘটে তার। ১৯৭০ সালে ক্যাপ লাভ করেন।
দুই দশকেরও অধিক সময়কাল ল্যাঙ্কাশায়ারের পক্ষে সাহসী ভূমিকা নিয়ে অগ্রসর হয়েছেন। এ সময়ে ১০৪১৯ রান তুলেছেন ও ৬৫৫ উইকেট দখল করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি বামহাতি স্পিনার হিসেবে খেলতেন।
২৮ জুলাই, ১৯৭১ তারিখে জিলেট কাপের সেমিফাইনালে গ্লুচেস্টারশায়ারের বিপক্ষে নয় নম্বরে ব্যাট হাতে মাঠে নামেন। দলটির জয়ের জন্যে তখনো ৫ ওভারে ২৫ রানের দরকার ছিল। মন্দ আলোকের কারণে আম্পায়ারদ্বয় খেলা শেষ করেন ও পরের দিন সকালে নিয়ে যান। এ অবস্থায় তিনি আম্পায়ার আর্থার জেপসনকে জিজ্ঞেস করলেন, আপনি তো চাঁদ দেখতে পাচ্ছেন। এটি আসলে কতদূরে?
হিউজ এক ওভারেই ২৪ রান তুলেন ও ল্যাঙ্কাশায়ারকে জয় এনে দেন।
১৯৮০-এর দশকের মাঝামাঝি সময়ে ল্যাঙ্কাশায়ারের সদস্যরূপে তিনবার বিদেশ গমন করেন। তবে, স্বদেশে অবস্থানকালীন অংশগ্রহণকৃত ৪৪৭টি প্রথম-শ্রেণীর খেলাগুলোর বাইরে মাত্র দশটি খেলায় অনুপস্থিতি ছিল তার। ১৯৭১-৭২ মৌসুমে ডি. এইচ. রবিন্স একাদশের সদস্যরূপে দক্ষিণ আফ্রিকা গমন করেন। ১৯৭৫-৭৬ ও ১৯৭৬-৭৭ মৌসুমে তাসমানিয়ার পক্ষে খেলেন।
১৯৮৭ সালে ল্যাঙ্কাশায়ারের অধিনায়কত্ব লাভ করেন। ১৯৯১ সালে অবসরগ্রহণের পূর্ব-পর্যন্ত এ দায়িত্বে ছিলেন ডেভিড হিউজ। তন্মধ্যে অধিনায়কত্ব লাভের শুরুর দিকের বছরে ল্যাঙ্কাশায়ার দল কাউন্টি চ্যাম্পিয়নশীপে দ্বিতীয় স্থানে ছিল।
ঘরোয়া ইংরেজ কাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ ১৯৮৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ডেভিড হিউজ। ১৯৮১ ও ১৯৯২ সালে দুইবার আর্থিক সুবিধা গ্রহণের খেলার জন্য মনোনীত হন। এতে তিনি সর্বমোট £১৪৫০০০ পাউন্ড-স্টার্লিং লাভ করেছিলেন।
জারসাঙ্গা

জারসাঙ্গা (এছাড়াও জার সাঙ্গা ও পশতুন লোকাচারবিদ্যার সম্রাজ্ঞী নামেও পরিচিত; জন্ম ১৯৪৬) পাকিস্তানের খাইবার পাখতুনখোয়া অঞ্চলের পশতুন যাযাবর গায়িকা। তাকে বেতার পেশাওয়ারের এয়ারওয়েভের রাণী বিবেচনা করা হয়।
জারসাঙ্গা ১৯৪৬ সালে তৎকালীন ব্রিটিশ ভারতের (বর্তমানে পাকিস্তান) উত্তর-পশ্চিম সীমান্ত প্রদেশ অঞ্চলের লাকি মারওয়াতের নওশেরা নামক একটি ছোটো গ্রামে জন্ম নেন। তার বাবা জাফর মামাখলে। তিনি কুটানির (কুটন) নামক যাযাবর উপজাতির অন্তর্গত; যারা পাঞ্জাব এবং সিন্ধু থেকে পশতু অঞ্চলে আসে। সাধারণত এরা এক জায়গায় স্থায়ীভাবে অবস্থান নেয় না। তাদের প্রধান পেশার মধ্য রয়েছে গান গাওয়া। তাদের প্রধান ভ্রমণ পথ ডেরা ইসমাইল খান থেকে বন্নু সড়ক এবং কোহাট ও পেশাওয়ার পর্যন্ত বিস্তৃত। তাদের মধ্যে কেউ-কেউ আফগানিস্তান পর্যন্তও বিচরণ করে এবং প্রায়শই গ্রীষ্মকাল পর্যন্ত সেখানে অবস্থান নিয়ে শীতের সময় খাইবার পাখতুনখোয়া দক্ষিণের জেলায় ফিরে আসে।
১৯৬৫ সালে, তিনি লাকি মারওয়াতের, সারাই নূরঙ্গের বাসিন্দা মালা জানকে বিয়ে করেন, যিনি ছিলেন একজন পশতু যাযাবর। অনেকেই মনে করেন তিনি জনপ্রিয় লোক গায়ক খান তেহসিলকে বিয়ে করেছিলেন, যদিও তিনি এই গুজব অস্বীকার করেন এবং খান তেহসিলকে তার স্বামীর চাচাতো ভাই হিসেবে পরিচয় দেন:
আসলে আমি অনেকবার তার সাথে গান গেয়েছি এবং আমাদের বেশিরভাগ যৌথ গানগুলি প্রচুর জনপ্রিয়তাও অর্জন করেছিল। সে আমার স্বামী নয়, বরংচ ভাইয়ের মতো।
জারসাঙ্গার তিন মেয়ে এবং ছয় পুত্রসহ নয়জন সন্তান রয়েছে। এদের মধ্যে শুধু তার দ্বিতীয় পুত্র শাহজাদা সঙ্গীত জগতে যুক্ত রয়েছে।
খাইবার পাখতুনখোয়ার নওশরা জেলার একজন অজ্ঞাত ব্যক্তি জারসাঙ্গাসহ তার তিন পুত্র, এক কন্যা এবং দুই নাতির উপর হামলা চালায়।
সঙ্গীতজীবনের শুরুতে জারসাঙ্গা, গুলনার বেগম, কিশোর সুলতান, বাচা জারিন জান, খায়াল মোহাম্মদ, আহমদ খান এবং সাবজ আলী উস্তাদের গান শুনতেন। এ বিষয়ে তার বক্তব্য:
তাদের সবাইকেই পছন্দ, কিন্তু লোক গানে আমি নিজস্ব ঐতিহ্যগত উপায় বজায় রেখেছি। দুরন্দ লাইনের (পাকিস্তান-আফগান সীমান্ত) দুই পাশের মানুষ আন্তরিকভাবে আমার গান উপভোগ করে। আমি কোন শিক্ষা পাইনি বলে কাগজে লেখা গাইতে পারি না। প্রায়শই সাধারণ লোকসংগ্রহ থেকে গান গাই। যদিও আমার স্বামী আমার জনপ্রিয় কিছু গান লিখেছেন।
ফরাসি গবেষক, মিস কিয়া, যিনি রেডিও ফ্রান্সে কাজ করতেন, একদা বলেছিলেন জারসাঙ্গার কণ্ঠ ছিলো পশতু ভাষার একমাত্র পাহাড়ী কণ্ঠ। পরবর্তীতে কিয়া তাকে ফ্রান্সে কনসার্টে অংশগ্রহণের জন্যে আমন্ত্রণ জানান। ফ্রান্সে, অনেকেই তার সুরে মুগ্ধ হয়েছিলো। এই পশতু গায়িকা লন্ডনে একটি কনসার্টের বর্ণনা দিয়েছেন: "আমি জিপসি উপজাতিদের জীবন এবং পাহাড় সম্পর্কে পশতু ভাষায় একটি ঐতিহ্যগত লোক গান পরিবেশন করছিলাম, এবং যখন গানটি শেষ করি, তখন এক ব্রিটিশ ব্যক্তি আমার কাছে আসে এবং গর্বের সাথে নিজেকে জিপসি পরিচয় প্রদান করে।"
জারসাঙ্গা জনপ্রিয় গানসমূহ, যেগুলো সাধারণত তিনি যেকোনো কনসার্টে গেয়ে থাকেন, "দা বাঙ্গরিয়াল পা ছোলি মা যা", বেতারে পরিবেশকৃত তার একমাত্র গান, "জামা দ খ্রো জামো ইয়ারা", "রাশা মামা যুই দে", "জামা দে ঘরনো পানা ইয়ারা", এবং "খাত মে জাঞ্জেরি দে" অর্ন্তভূক্ত। জারসাঙ্গা জার্মানি, বেলজিয়াম, ইরাক, দুবাই, মার্কিন যুক্তরাষ্ট্র এবং যুক্তরাজ্যে সঙ্গীত পরিবেশন করেছেন।
২০১৮ সালে, জারসাঙ্গা পাশাপাশি একটি পশতু ব্যান্ড খুমারিয়া এবং পশতু গায়ক গুল পানরা সহযোগে কোক স্টুডিও মৌসুম ১১, পর্ব ২ অনুষ্ঠানে "রাশা মামা" শিরোনামে একটি পশতু সঙ্গীত পরিবেশন করেন, যেটি এপর্যন্ত ইউটিউবে ৪১ লক্ষ বারের বেশি দেখা হয়েছে।
উপি গোল্ডবার্গ

উপি গোল্ডবার্গ () নামে পেশাগতভাবে পরিচিত ক্যারিন এলাইন জনসন (জন্ম: ১৩ নভেম্বর ১৯৫৫) হলেন একজন মার্কিন অভিনেত্রী, কৌতুকাভিনেত্রী, লেখিকা ও টেলিভিশন উপস্থাপিকা। তিনি ১৩টি এমি পুরস্কারের মনোনয়ন লাভ করেছেন এবং অল্প কয়েকজন বিনোদনদাতাদের একজন, যিনি একটি এমি পুরস্কার, একটি গ্র্যামি পুরস্কার, একটি একাডেমি পুরস্কার ও একটি টনি পুরস্কার অর্জন করেছেন। এছাড়া তিনি দ্বিতীয় কৃষ্ণাঙ্গ নারী হিসেবে অভিনয় শাখায় একাডেমি পুরস্কার অর্জন করেছেন।
গোল্ডবার্গ খ্যাতির শিখরে পৌঁছান "দ্য কালার পার্পল" চলচ্চিত্রে সেলি চরিত্রে অভিনয় করে, এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং তার প্রথম গোল্ডেন গ্লোব পুরস্কার অর্জন করেন। ১৯৯০ সালে প্রণয়ধর্মী কাল্পনিক চলচ্চিত্র "ঘোস্ট"-এ অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন এবং তার দ্বিতীয় গোল্ডেন গ্লোব পুরস্কার অর্জন করেন।
শেরবত্সী কলেজ

শেরবত্সী কলেজ ভুটানের প্রথম স্বীকৃত কলেজ, যেটি উইলিয়াম ম্যাকির নেতৃত্বে ১৯৬৬ সালে জেসুইটসের একটি দল দ্বারা প্রতিষ্ঠিত।
২০০৩ সালে, একটি নতুন নিয়ম তৈরির ফলে কলেজটি ভুটানের রাজকীয় বিশ্ববিদ্যালয়ের অংশ হয়ে ওঠে, যেখানে ভুটানের সকল সরকারি মাধ্যমিক বিদ্যালয়ও অন্তর্ভুক্ত করে।
শেরবত্সী কলেজটি পূর্ব ভুটানের ত্রাশিগ্যাং জেলার কাংলুং শহরে অবস্থিত। কলেজটি বৃহত্তর এলাকা নিয়ে গঠিত। শেরবত্সী কলেজটি ইয়ংফুল্লা বিমানবন্দর থেকে মাত্র ১০ মিনিট রাস্তা দূরত্বে অবস্থিত। ‌
ভুটানের রাজকীয় সরকার শেরবত্সের স্নাতকদের প্রায় দুই-তৃতীয়াংশকে কর্মী হিসেবে নিয়োগ দেয়, বাকিরা বেসরকারি খাতে কাজ খুঁজে পেতে বা বেসরকারী সংস্থা (এনজিও)-এর জন্য কাজ করে থাকে।
শেরবত্সী কলেজ থেকে প্রতিবছর বিভিন্ন বিভাগে প্রায় ৩০০ শিক্ষার্থী স্নাতক সম্পন্ন করে। বিভাগ সমূহ: অর্থনীতি, ব্যবসা, কম্পিউটার বিজ্ঞান, দোজংখা, ইংরেজি, ভূগোল এবং বিজ্ঞান। এর মধ্যে সবচেয়ে উল্লেখযোগ্য বিজ্ঞান বিভাগ এর উদ্ভিদ বিজ্ঞান। হিমালয়ের কাছাকাছি অবস্থিত হওয়ায় জীব ও উদ্ভিদ বৈচিত্র সহজভাবে পর্যবেক্ষণ করা যায়।
ব্যবসা অধ্যয়ন বিভাগটি https://web.archive.org/web/20110706162637/http://www.gcbs.edu.bt/ গাইদু কলেজ অফ বিজনেস স্টাডিজ (জিসিবিএস)-এ স্থানান্তরিত করা হয়েছে, যা ভুটানের দ্বিতীয় সরকারি কলেজ এবং ছুখা দোজখখাগের অধীনে গেদুতে অবস্থিত। এই নতুন কলেজ ব্যবসা প্রশাসন এবং বাণিজ্য বিভাগ নিয়ে গঠিত।
ভুটানের তৃতীয় রাজা, জিগমে দর্জি ওয়াংচুক ১৯৬৬ সালের জুনে শেরবত্সী স্কুল প্রতিষ্ঠার ভিত্তি স্থাপন করেন। ১৯৬৮ সালে যাজক উইলিয়াম ম্যাকি স্কুলটির প্রিন্সিপাল হিসেবে যোগ দিয়েছিলেন। ১৯৭৬ সালে স্কুলটি প্রাক-বিশ্ববিদ্যালয়ের বিজ্ঞান বিভাগের সাথে জুনিয়র কলেজে উন্নীত করা হয়। ১৯৭৮ সালে শিল্প ও ব্যবসা বিভাগ যোগ করা হয়।
১৯৮৩ সালে শেরবত্সী কলেজ ভারতের দিল্লী বিশ্ববিদ্যালয়ের নিয়মানুসারে একটি অনুমোদিত কলেজ হয়ে উঠে এবং এর প্রথম অধ্যক্ষ ছিলেন গারল্ড ই লেক্লায়ার। পরবর্তীতে কানাডীয় কিছু যাজক সেখানে ইংরেজি ও বিজ্ঞান বিষয়ে শিক্ষাদান শুরু করে।
২০০৩ সালে কলেজটি আরো ৯টি শিক্ষাপ্রতিষ্ঠানের সাথে মিলিত হয়ে ভুটানের রাজকীয় বিশ্ববিদ্যালয় প্রতিষ্ঠা করতে সাহায্য করে ভুটানের রয়েল ইউনিভার্সিটি। ব্যবসা ও অর্থনীতি বিভাগগুলো পরবর্তী কয়েক বছরে রয়েল ইনস্টিটিউট অফ ম্যানেজমেন্ট (রিম)-এ স্থানান্তরিত হবে।
"বায়ন্ড দ্য স্কাই অ্যান্ড আর্থ" বইটিতে "জ্যামি জিপ্পা" শেরবত্সী কলেজে তার অভিজ্ঞতার বিস্তারিত বিবরণ প্রদান করে। তিনি কলেজ ফ্যাকাল্টি হিসেবে কর্মরত ছিলেন।
জেরার্ড বাটলার

জেরার্ড জেমস বাটলার (; জন্ম: ১৩ নভেম্বর ১৯৬৯) হলেন একজন স্কটিশ অভিনেতা ও প্রযোজক।
আইন বিষয়ে পড়াশোনা করার পর বাটলার ১৯৯০-এর দশকের মাঝামাঝি সময় থেকে "মিসেস ব্রাউন" (১৯৯৭), জেমস বন্ড ধারাবাহিকের "টুমরো নেভার ডাইজ" (১৯৯৭), এবং "টেল অব দ্য মমি" (১৯৯৮) চলচ্চিত্রে ক্ষুদ্র ভূমিকায় কাজের মাধ্যমে তার অভিনয় জীবন শুরু করেন। ২০০০ সালে তিনি ভীতিপ্রদ চলচ্চিত্র "ড্রাকুলা টু থাউজেন্ড"-এ ড্রাকুলা চরিত্রে শ্রেষ্ঠাংশে অভিনয় করেন। তিনি পরবর্তীকালে টিভি মিনি ধারাবাহিক "আটিলা" (২০০১)-এ হানের আটিলা চরিত্রে এবং "রেইন অব ফায়ার" (২০০২)-এ ক্রিশ্চিয়ান বেল ও "" (২০০৩)-এ অ্যাঞ্জেলিনা জোলির সাথে অভিনয় করেন। ২০০৩ সালে তিনি মাইকেল ক্রিচটনের বিজ্ঞান কল্প-রোমাঞ্চকর "টাইমলাইন"-এ আন্দ্রে মারেক চরিত্রে কাজ করেন। তিনি ২০০৪ সালে জোয়েল শুমেকারের "দ্য ফ্যান্টম অব দি অপেরা"য় এরিক চরিত্রে অভিনয় করে শ্রেষ্ঠ অভিনেতা বিভাগে স্যাটেলাইট পুরস্কারের মনোনয়ন লাভ করেন।
"আটিলা" ও "দ্য ফ্যান্টম অব দি অপেরা" তার কর্মজীবনের মোড় ঘুরিয়ে দিলেও ২০০৭ সালে তিনি জ্যাক স্নাইডারের কাল্পনিক যুদ্ধভিত্তিক চলচ্চিত্র "থ্রি হান্ড্রেড"-এ রাজা নিওনিডাস চরিত্রে অভিনয়ের মধ্য দিয়ে আন্তর্জাতিক খ্যাতি অর্জন করেন। এই কাজের জন্য তিনি শ্রেষ্ঠ অভিনেতা বিভাগে এম্পায়ার পুরস্কার ও স্যাটার্ন পুরস্কারের মনোনয়ন লাভ করেন এবং শ্রেষ্ঠ মারপিঠ বিভাগে এমটিভি মুভি পুরস্কার লাভ করেন।
২০১০-এর দশকে তিনি অ্যানিমেটেড মারপিঠধর্মী-কাল্পনিক চলচ্চিত্র "হাউ টু ট্রেন ইওর ড্রাগন"-এ স্টোইক দ্য ভ্যাস্ট চরিত্রের জন্য কণ্ঠ দেন। একই চরিত্রে তিনি "লিজেন্ড অব দ্য বোনন্যাপার ড্রাগন" (২০১০), "গিফট অব দ্য নাইট ফিউরি" (২০১১) এবং "হাউ টু ট্রেন ইওর ড্রাগন টু" চলচ্চিত্রগুলোর জন্যও কণ্ঠ দেন। ২০১৪ সালে তাকে মারপিঠধর্মী থ্রিলার চলচ্চিত্র "লন্ডন হ্যাজ ফলেন"-এ দেখা যায়।
লাতাকিয়া

লাতাকিয়া ( ""; ), হল একটি শহর যেখানে সিরিয়ার প্রধান সমুদ্র বন্দর অবস্থিত এবং লাতাকিয়া প্রদেশের রাজধানী। ঐতিহাসিকভাবে, এটি "সিরিয়ার অনাগ্রহ" বা "লাওডিসিয়া এড মেয়ার" নামে পরিচিত। বন্দর শহর হিসবে গড়ে তোলার পাশাপাশি, লাতাকিয়ার আশপাশের কৃষিভিত্তিক শহর ও গ্রামের সুবিধার জন্য গড়ে তোলা হচ্ছে। ২০০৪ সালের আদমসুমারী অনুযায়ী শহরটির জনসংখ্যা ছিল ৩৮৩,৭৮৬। এটির জনসংখ্যা বেড়ে যাওয়ার প্রধান কারণ সিরিয়ায় চলমান গৃহযুদ্ধের কারণে যুদ্ধবিদ্ধস্ত এলাকাগুলো হতে মানুষের আগমন। আলেপ্পো, দামেস্ক এবং হিমসের পর এটি সিরিয়ার চতুর্থ বৃহত্তম শহর। এর দক্ষিণ দিকে রয়েছে তারতুস, পূর্ব দিকে হামা, উত্তর দিকে ইদলিব। সিপরাসের কেপ এপস্তলস আন্দ্রিয়াস লাতাকিয়া থেকে দূরে।
সেলেউসিড সম্রাজ্য-এর অন্যান্য শহরের মতো, লাতাকিয়াও শাসকদের নাম অনুসারে নামকরিত হয়েছিল। একজন শাসক সেলেউকাস আই নিকাতর তার মায়ের নাম, লাওডিস এর নাম অনুসারে লাতাকিয়া শহরের নাম রেখেছিলেন "উপকূলের লাওডিকেইয়া"। লাতিন ভাষায় এর নাম হয় "লাওডিসিয়া এড মেয়ার"। আরবী ভাষায় এ শহরের নাম ছিল "আল-লাধিকিয়াহ" ()। কিন্তু লাতাকিয়ার আরবী নামটিই শেষ পর্যন্ত টিকে ছিল। ফরাসি উচ্চারণে তা হয়ে যায় "লাত্তাকুয়ি" এবং ইংরেজি ভাষায় এটি হয় "লাতাকিয়া" বা "লাত্তাকিয়া"। উসমানীয়রা এটিকে বলত লাজকিয়ে।
লাতাকিয়া সমুদ্রবন্দর (Arabic: ميناء اللاذقية) সিরিয়ার প্রধান সমুদ্র বন্দর। ১৯৫০ সালের ১২ই ফেব্রুয়ারি এটি চালু করা হয়। তখন থেকেই লাতাকিয়া শহর সিরিয়ার অর্থনীতিতে গুরুত্বপূর্ণ ভূমিকা পালন করে আসছে। এই বন্দরের মাধ্যমে কাপড়, স্থাপত্য সংক্রান্ত সরঞ্জাম, গাড়ি, আসবাবপত্র, খনিজ, মাদকদ্রব্য, তুলা এবং নানান খাদ্যদ্রব্য যেমন পেঁয়াজ, গম, বার্লি, ভুট্টা, ডুমুর ইত্যাদি আমদানি করা হয়। ২০০৮ সালে, বন্দরটি প্রায় ৮০ লক্ষ টনের কার্গো আদান-প্রদান করে। এছাড়া লাতাকিয়া কৃষির জন্যে বিখ্যাত। এটি খনিজ দ্রব্য, তুলা, ফল, ডিম, সবজি তেল, মৃৎশিল্প, নেশাজাতীয় দ্রব্য ইত্যাদি রপ্তানি করে। তুলার বীজ ছাড়ানো, সবজি প্রক্রিয়াজাত করা, চামড়া ট্যানিং ইত্যাদি লাতাকিয়ার প্রধান শিল্পগুলোর মধ্যে অন্যতম।
লাতাকিয়া বিশ্ববিদ্যালয় ১৯৭১ সালের মে মাসে তৈরি করা হয়েছিল। ১৯৭৩ সালের ইয়োম কিপ্পুর যুদ্ধের স্মরণে, ১৯৭৬ সালে, তিশরিন বিশ্ববিদ্যালয় (অক্টোবর বিশ্ববিদ্যালয়) নামে এটিকে নামকরণ করা হয়। প্রথমে এই বিশ্ববিদ্যালয়ের মাত্র ৩টি অনুষদ যথাক্রমে সাহিত্য, বিজ্ঞান ও কৃষি ছিল এবং ছাত্রসংখ্যা ছিল মাত্র ৯৮৩ জন। কিন্তু সময়ের পরিক্রমায় এই সংখ্যা ৭০,০০০ হাজার ছাড়িয়ে যায় এবং এটি সিরিয়ার তৃতীয় বৃহত্তম বিশ্ববিদ্যালয়ে পরিণিত হয়। বর্তমানে এটির প্রায় ১৭টি অনুষদ রয়েছে। এগুলো হল ওষুধ, ফার্মাসি, দাতব্য, বিজ্ঞান, নার্সিং, শিক্ষা, কৃষি, আইন, ইতিহাস, ইলেক্ট্রিকাল এন্ড টেকনিক্যাল ইঞ্জিনিয়ারিং, কলা এবং আরো অন্যান্য অনুষদ। লাতাকিয়ায় আরো রয়েছে আরব একাডেমী ফর সাইন্স এন্ড টেকনোলজি এন্ড মেরিটাইম ট্রান্সপোর্ট।
২০১৬ সালের ২৬ নভেম্বরে, সিরিয়ার বর্তমান প্রধানমন্ত্রী ইমাদ খামিসের পৃষ্ঠপোষকতায়, আল-মানারা বিশ্ববিদ্যালয় নামে একটি বেসরকারী বিশ্ববিদ্যালয় তৈরি করা হয়। ২০১৭ সাল পর্যন্ত এর অনুষদগুলো ছিল ফার্মেসি, স্বাস্থ্য, প্রকৌশল এবং ব্যবসা।
উজলপুর

উজলপুর মেহেরপুর জেলার মেহেরপুর সদর উপজেলার কুতুবপুর ইউনিয়নের অন্তর্ভুক্ত একটি গ্রাম ও ডাকঘর। জেলা শহরের নিকটতম গ্রামের একটি। এটি বাংলাদেশী ক্রিকেটার ইমরুল কায়েসের জন্মস্থান।
উজলপুরের ভৌগোলিক অবস্থান . এখানে ১১৭০টি পরিবারের বসবাস। বসতি এলাকার মোট আয়তন ১.৮৫৪ বর্গকিমি। দক্ষিণে মেহেরপুর শহর ও কালাচাঁদপুর গ্রাম, উত্তরে মনোহরপুর গ্রাম, পুর্বে ঝাঁউবাড়িয়া ও সুবিদপুর অবস্থিত, পশ্চিমে ভৈরব নদী, ফতেহপুর ও পশ্চিমবঙ্গ (ভারত) ।
২০১১ সালের বাংলাদেশ আদমশুমারি অনুযায়ী উজলপুরের জনসংখ্যা ছিল ৪,৫৪৮ জন। যার ভিতরে পুরুষ ৪৯.৯৫% জনসংখ্যার, এবং নারী ৫০.০৫ %। এ গ্রামের গড় সাক্ষরতার হার ৪৯.৫%, পুরুষদের সাক্ষরতার হার ৫০.০৫% এবং নারীদের মধ্যে এই হার ৪৮.৩%। উজলপুরের জনসংখ্যার ১৮% এর বয়স ৯ বছরের কম। 
এ গ্রামে একটি প্রাথমিক বিদ্যালয়, একটি মাধ্যমিক বিদ্যালয় এবং একটি বালিকা বিদ্যালয় রয়েছে।
জেলা শহরের নিকটে হওয়ায় এ গ্রামের মানুষের কাছে চিকিৎসা সুবিধা সহজ লভ্য। সরকার নির্মিত একটি কমিউনিটি ক্লিনিক, ইউনিয়ন পরিষদের মা ও শিশু স্বাস্থ্যসেবা কেন্দ্র রয়েছে । এছাড়া গ্রাম্য চিকিৎসকদের সেবা সহজ লভ্য এখানে।
এ গ্রামের বেশির ভাগ মানুষই কৃষি কাজের সাথে জড়িত । বৈচিত্র্যময় ফসল উৎপাদনের জন্য এ গ্রাম বিখ্যাত। বছরের সব সময়ই নানাধরনের ফসলে এ ভরে থাকে মাঠ। তবে সবচাইতে বেশি উৎপাদিত হয়ে থাকে বাঁধাকপি, ফুলকপি, ওলকপি ও অন্যান্য শীতকালীন সবজি।
উজলপুরের অর্থনীতি মূলত কৃষিনির্ভর। সারাবছর ধরে নানাধরনের অর্থকরী ফসল উৎপাদন এ এলাকার অর্থনীতির চাকা সচল রেখেছে। এছাড়াও প্রবাসীদের পাঠানো বৈদেশিক মুদ্রা অবকাঠামোগত উন্নয়নে গুরুত্বপূর্ণ ভূমিকা রাখছে।
জেলা শহরের নিকটবর্তী হওয়ায় যোগাযোগ ব্যবস্থা বেশ ভাল।
উজলপুরে বেশ কিছু সরকারি ও বেসরকারি প্রতিষ্ঠান রয়েছে।
ভারত এ ক্রিকেট দল

(ভারত এ ক্রিকেট দল আন্তর্জাতিক ও ঘরোয়া ক্রিকেট অঙ্গনে ভারতীয় ঘরোয়া খেলোয়াড়দের প্রতিনিধিত্ব করছে। জাতীয় ক্রিকেট দলের পরের স্থানে অবস্থানকারী এ দলটি দ্বিতীয় সারির দল হিসেবে আন্তর্জাতিকভাবে পরিচিত।
বিভিন্ন স্তরে জাতীয় বা ঘরোয়া দলের বিরুদ্ধে এই দল খেলে থাকে। মূলত ভবিষ্যতের প্রতিভা খুঁজে নেয়া এই দলের প্রধান লক্ষ্য।
এ দলের খেলোয়াড়দের তালিকা দেয়া হলো। স্কোয়াডে যারা নিয়মিত শীর্ষ স্তরের ঘরোয়া ক্রিকেটে জড়িত নয়, তাদের এখানে ধরা হয়নি।
সেরা একাদশ :
সাম্প্রতিক ৩টি মরশুমে বাংলা , কর্ণাটক , মধ্য প্রদেশ ও সৌরাষ্ট্র সবথেকে সফলতম দল।
"অন্তত ১০ টি প্রথম-শ্রেণীর ক্রিকেট খেলেছে ও প্রথম সারির কোনো দলের হয়ে খেলেছেন , তাদের মধ্য থেকে নিচের তালিকা প্রকাশিত হলো "
"বয়স অনূর্ধ্ব -৩০, তাদের মধ্য থেকে নিচের তালিকা প্রকাশিত হলো"
বিগত ৩ বছরে , সৌরাষ্ট্র এই টুর্নামেন্টের সবথেকে ধারাবাহিক দল। ২০২০-২১ শে কোয়ার্টার ফাইনাল , ২০২১-২২  এ সেমিফাইনাল ও ২০২২-২৩ এ বিজয়ী হয়। দ্বিতীয় সর্বাধিক সফল দল হলো কর্ণাটক। এছাড়া উত্তরপ্রদেশ ও তামিলনাড়ু অন্যতম সফল।
সেরা একাদশ :
শিশুকামী আন্দোলন

শিশুকামী আন্দোলন () একটি সামাজিক বা রাজনৈতিক আন্দোলন যা শিশুকামীতাকে এবং প্রাপ্তবয়স্ক ও অপ্রাপ্তবয়স্কদের মাঝে পারস্পরিক সম্মতিতে যৌনাচারকে সামাজিক এবং প্রাতিষ্ঠানিকভাবে সমর্থন করে। এই আন্দোলনের উদ্দেশ্য কিছু সামাজিক ও আইনগত পরিবর্তন নিয়ে আসা, যেমন যৌনসম্মতির বয়স বাতিল বা সংস্কার করা, শিশুকামিতাকে একটি নির্দিষ্ট যৌন অভিমুখিতা বলে প্রতিষ্ঠা করা এবং যৌনবিকৃতির বা মনোরোগের তালিকা হতে একে অপসারণ করা।
প্রাথমিকভাবে শুধু যুক্তিতর্কের খাতিরে ১৯৫০-এর দশকে নেদারল্যান্ডে মনস্তত্ত্বিক ফ্রিৎস বার্নার্ড, এবং সেনেটর ও বিচারক এডওয়ার্ড ব্রনগার্সমার সক্রিয়তায় এই আন্দোলনের জন্ম হয়। এর ফলস্বরূপ শীঘ্রই অন্যান্য অনেক দেশে শিশুকামীদের পক্ষে অনেক সমিতি গড়ে ওঠে। ১৯৭০-এর দশকের যৌন বিপ্লবের সুবাদে পশ্চিম ইউরোপে, বিশেষত নেদারল্যান্ডে এই আন্দোলন তার লক্ষ্য অর্জনের পথে অনেকটা অগ্রসর হয়, কিন্তু ১৯৮০-এর দশক থেকে এই আন্দোলন জনপ্রিয়তা হারাতে থাকে।
শিশুকামী আন্দোলনের প্রতি তৎকালীন জনমত বিরূপ প্রতিক্রিয়া ব্যক্ত করায় সামাজিক ও রাজনৈতিক ক্ষেত্রে এই আন্দোলনের অগ্রগতি ছিল যথেষ্টই সীমাবদ্ধ। বর্তমানে বেশিরভাগ দেশের সরকারই যৌনসম্মতির বয়স হিসেবে জাতিসংঘের দ্বারা নির্ধারিত আচরণবিধি মেনে চলে, যদিও তা একেক দেশে একেক রকম হতে পারে। অপরপক্ষে চিকিৎসক গোষ্ঠীর মাঝে শিশুকামিতাকে আনুষ্ঠানিকভাবে একটি মানসিক বা আচরণগত সমস্যা বলে গণ্য করা হয়, এবং নারী সমকামিতা বাদে প্রাপ্তবয়স্ক ও অপ্রাপ্তবয়স্কদের মাঝে সকল যৌনসম্পর্কের প্রতি ব্যাপকভাবে অসম্মতি জানান হয়।
ডাব্লিউসিডাব্লিউ

ওয়ার্ল্ড রেসলিং চ্যাম্পিয়নশিপ হলো একটি বিলুপ্ত আমেরিকান পেশাদারি কুস্তির প্রমোশন যেটি আটলান্টা, জর্জিয়া তে অবস্থিত ছিলো। টেড টার্নার কোম্পানিটি ১৯৮৮ সালে কেনার আগ পর্যন্ত এটি জিম ক্রকেট প্রোমোশন এর একটি শাখা ছিল। কোম্পানিটি শুরুর বছর গুলোতে ন্যাশনাল রেসলিং অ্যালায়েন্স (এনডাব্লিউএ) থেকে রিক ফ্লেয়ার এবং ডাস্টি রোডস এর মতো তারকা দের কিনে নেয়। এবং কিছু উঠতি তারকা যেমন লেক্স লুগার এবং স্টিং দেরও কিনে নেয়।
১৯৯০ সালের দিকে প্রতিষ্ঠানটির নাটকীয়ভাবে ব্যবসায়িক উন্নতি হয় যেখানে বেশিরভাগ অবদান ছিলো প্রতিষ্ঠানটির প্রধান নির্বাহী এরিক বিশফ এর। এবং জনপ্রিয় ডাব্লিউডাব্লিউএফ তারকা হাল্ক হোগান, রেন্ডি স্যাভেজ, রোডি পাইপার, ডিজেল (কেভিন ন্যাশ) এবং রেজর রেমন (স্কট হল) দের কিনে নেয়। তখন মানডে নিট্রো নামে অনুষ্ঠান ক্যাবল টিভির জন্য চালু করা হয়। যেটির ফলে ডাব্লিউডাব্লিউএফ এর মানডে নাইট র এর সাথে সোমবার রাতের রেটিং যুদ্ধ শুরু হয়। তারা ব্যবসায়ের প্রচারণার অংশ হিসেবে কুস্তিগীরদের নিউ ওয়ার্ল্ড অর্ডার (এনডাব্লিউও) ব্র্যান্ড/স্টেবল চালু করে। এবং হাল্ক হোগান কে দর্শকদের পছন্দের থেকে ভিলেনে রূপান্তর করে। ডাব্লিউসিডাব্লিউ ক্রুসারওয়েট ডিভিশন এর উন্নতি করে এবং জনপ্রিয় করে তোলে। যেটি লুচা লিবারে থেকে অনুপ্রাণিত।
থাইল্যান্ড উপসাগর

থাইল্যান্ড উপসাগর ("সিয়াম উপসাগর" হিসেবেও পরিচিত) হলো দক্ষিণ চীন সাগরের পশ্চিম অংশেরর একটি অগভীর খাঁড়ি ও পশ্চিমা প্রশান্ত মহাসাগরের একটি ক্ষুদ্র অংশ। উপসাগরটি প্রায় ৮০০ কিলোমিটার (৪২৭ মাইল) দীর্ঘ এবং ৫৬০ কিমি (৩৪৮ মাইল) পর্যন্ত চওড়া, এর আয়তন ৩,২০,০০০ বর্গকিমি (১,২৩,৫৫৩ বর্গ মাইল)। এর উত্তর, পশ্চিম ও দক্ষিণ-পশ্চিমে থাইল্যান্ড এবং উত্তর-পূর্বে কম্বোডিয়া ও ভিয়েতনাম অবস্থিত। উসগারটির দক্ষিণ-পূর্বে দক্ষিণ চীন সাগর অবস্থিত।
থাইল্যান্ড উপসাগর কম্বোডিয়া, থাইল্যান্ড এবং ভিয়েতনাম সীমান্তে অবস্থিত। এটি ৬° থেকে ১৩°৩০' উত্তর অক্ষাংশ এবং ৯৯° থেকে ১০৪ ডিগ্রী পূর্ব দ্রাঘিমাংশের মধ্যে অবস্থিত ৩,০৪,০০০ বর্গকিলোমিটার সমুদ্রের এলাকা নিয়ে গঠিত। উপসাগরটির উত্তরের অংশে রয়েছে ব্যাংকক উপসাগর ও চাও ফ্রায়া নদীর মোহনা। উপসাগরের দক্ষিণ সীমান্তটি দক্ষিণাঞ্চলীয় ভিয়েতনামের কেপ বাই বাং (মেকং নদীর মোহনার দক্ষিণ) থেকে মালয়েশিয়ার উপকূলে অবস্থিত কোটা ভারু শহরের পর্যন্ত একটি রেখা দ্বারা সংজ্ঞায়িত করা হয়।
উপসাগরটি তুলনামূলকভাবে অগভীর: এর গড় গভীরতা ৫৮ মিটার (১৯০ ফুট) এবং সর্বোচ্চ গভীরতা মাত্র ৮৫ মিটার (২৭৯ ফুট)। এটি জলের বিনিময়কে ধীর করে তোলে এবং নদী থেকে শক্তিশালী জল প্রবাহ উপসাগরের জলের লবণাক্ততা (৩.০৫-৩.২৫ শতাংশ) হ্রাস করে এবং পলির অবক্ষেপ বৃদ্ধি করে।
উপসাগরটির সমুদ্রতলদেশে দীর্ঘায়ত ঢিবি এবং ঢালের অববাহিকার অক্ষের সমান্তরাল শৈলশ্রেণী উপস্থিতিতে লক্ষ্য করা যায়। ৫০ মিটারেরও বেশি জলের গভীরে উপসাগরের মধ্যে বিস্তৃত এই ভূমিরূপটি হাজার হাজার বর্গ কিলোমিটার এলাকা জুড়ে বিস্তৃত।
উপসাগরের প্রবাল প্রাচীরগুলো ডাইভার্সদের আকর্ষণ করে। জলের গ্রীষ্মমণ্ডলীয় উষ্ণতা অনেক পর্যটকদের আকর্ষণ করে। থাইল্যান্ড উপসাগরীয় অঞ্চলে সবচেয়ে গুরুত্বপূর্ণ পর্যটক গন্তব্যগুলির মধ্যে রয়েছে সুরাত থানি প্রদেশের কো সামুয়ি এবং কো ফা নগান দ্বীপ, চনবুরি প্রদেশের পাট্টায়, ফেতচাবুরি প্রদেশের চা-এম, প্রাচুয়াপ খিরি খান প্রদেশের হু হিন এবং রায়ং প্রদেশের কো সামেট।
মালয়েশিয়া, থাইল্যান্ড, কম্বোডিয়া এবং ভিয়েতনামের মধ্যে থাইল্যান্ড উপসাগরের বেশ কিছু অঞ্চল নিয়ে বিরোধ রয়েছে। মালয়েশিয়ার ও থাইল্যান্ড যৌথভাবে বিতর্কিত অঞ্চলগুলোর উন্নয়ন ঘটাতে সম্মত, যার মধ্যে কো ক্র এবং কো লসিন দ্বীপ রয়েছে। থাইল্যান্ড উপসাগরীয় অঞ্চলে কম্বোডিয়া ও ভিয়েতনাম-এর মধ্যে দীর্ঘস্থায়ী বিতর্ক প্রধানত কম্বোডিয়া উপকূলে অবস্থিত ফু কুইক বা কোহ ট্রাল দ্বীপকে কেন্দ্র করে। কম্বোডিয়া ৪৮,০০০ বর্গ কিলোমিটার (১৯,০০০ বর্গ মাইল) বালুচর এলাকা নিজের বলে দাবি করে।